“Kecut Otak Anak Bagi Makan Minum Tinggi Gula.” Ini Nasihat Dr Mengenai Kawalan Pemakanan Harian Anak.

Kecut otak anak-anak kalau kita bagi makan minum tinggi gula selalu.

Tugas kita untuk ajar anak-anak tentang bahayanya gula.

Sejak dari anak-anak kecil, cuba ajak mereka jauhkan diri dari gula seboleh mungkin. Ajak pelan-pelan, explain selalu. Anak-anak akan faham.

Susah nak buat, tapi kita cuba.

Sebab kesannya kita takkan nampak sekarang.

Cuba bayangkan kita hari-hari bagi anak minum air manis waktu pagi sebelum ke sekolah.

Mungkin kita fikir untuk beri tenaga, nak anak sihat dan kuat supaya dapat fokus belajar di sekolah.

Atau mungkin option yang lebih sihat kita bagi susu tepung kaya DHA yang dibancuh dengan gula bagus untuk perkembangan otak.

Sebenarnya kita tengah latih anak kita dari kecil, wajib minum air manis waktu pagi sebelum pergi sekolah.

Mereka akan bawa sampai ke tua seperti kebanyakan kita sekarang yang tak boleh tinggal air manis waktu sarapan pagi.

ROSAKKAN SEL OTAK

Hakikat sebenar, kita telah rosakkan sel otak anak-anak dengan kenalkan mereka dengan makanan dan minuman bergula seawal bangun pagi.

Biskut.
Roti.
Aiskrim.
Jus buah.
Jem.
Bar coklat.
Cereal.
Keropok.
Pes pasta.
Sos.
Kicap.
Sos tiram.
Pes masakan.

Semuanya ada gula samada kita sedar atau tidak. Susah untuk kita elakkan sepenuhnya gula dalam kehidupan seharian.

Gula tersembunyi terlalu banyak dalam makanan ultra proses. Walau kita rasa tak manis sangat, tapi gula tetap banyak dalam tu. Gula antara kandungan pertama dalam kebanyakan makanan ultraprocessed.

Kalau susah nak elak yang lain, kita cuba elak air manis je dulu dari anak-anak. Terutama waktu pagi k. Minum air kosong kan lebih sihat.

RUJUKAN BERGAMBAR

Kita cuba sama-sama ya, insyaAllah.

Sumber: Mazliana Mazlan


Pelakon Wafa Abd Kadir Derita Penyakit Kanser Peritoneal Tahap 4, Doa Agar ‘Pergi’ Dalam Keadaan Husnul Khatimah.

Pelakon terkenal era 90an, Wafa Abd Kadir kini sedang bertarung dengan penyakit kanser tahap empat. Anak kepada bekas Mufti Wilayah Persekutuan, Tan Sri Abdul Kadir Talip sebelum ini pernah dilaporkan mengidap kanser ovari dua tahun lalu. Kini beliau berdepan kanser peritoneal yang jarang berlaku.

Baru-baru ini dia dilaporkan tidak berupaya untuk bergerak akibat penyakit tersebut. Perkembangan terbaru pelakon berkenaan dikongsikan oleH Penasihat Agama dan Media Persatuan Pengguna Islam Malaysia (PPIM) dan Konsultan Perawatan Islam, Ustaz Tuan Asmawi Tuan Umar menyatakan pelakon yang beliau panggil dengan gelaran Kak Long itu itu pasrah menempuhi kehidupannya meskipun menahan kesakitan dan tidak berupaya untuk banyak bergerak.

Pada Hari ini 3 Feb 2019,sekitar jam 3.15 petang saya mendapat panggilan daripada Hibah aka Hibatullah Tan Sri Ab Kadir adik kepada Kakak Angkat saya Wafa Tan Sri Ab Kadir,53 @wafaabdulkadir . Justeru sebenarnya banyak kali saya telah cuba dihubungi tapi memandangkan terlalu banyak komitmen,saya terlepas pandang untuk menghubungi mereka semula. Pada kesempatan petang yang agak lapang sedikit, saya menghubungi Kak Long,daripada perbualan telefon dengannya,beliau memberitahu ” badan kak long terlalu lemah,doakan kak long agar pergi dalam husnul khatimah..”.

Terdengar kata kata kak long tanpa disedari air mata saya mengalir deras,beliau meminta agar saya datang untuk tolong bantu apa yang patut. Pasti saya akan datang esok..memandangkan jadual hari ini agak padat sehingga malam.
Saya mohon warga netizen,yang baik lagi mulia hatinya untuk sama-sama berdoa ke hadhrat Allah SWT agar Allah SWT terus mengurniakan rahmat serta memandang kasih buat Kak Long.
Saya merayu kepada semua bagi pihak dirinya.

Wafa diduga berturut-turut bermula pada 2013, akibat kemalangan jalan raya melibatkan pembedahan membetulkan tulang leher sehinggalah disahkan menghidap kanser ovari dua tahun lalu dan yang terkini, kanser peritoneal.

“Saya mohon warga netizen, yang baik lagi mulia hatinya untuk sama-sama berdoa ke hadrat Allah SWT agar terus mengurniakan rahmat serta memandang kasih buat Kak Long,” kata Tuan Asmawi.

Wafa pada awalnya mendapat simptom kanser pada penghujung tahun 2014.

Beliau pernah berjumpa pakar tulang yang mengesahkan tiada punca daripadanya, lalu dia pergi mendapatkan pakar sakit puan.

Dari situlah beliau dikesan ada kanser ovari yang sudah merebak ke beberapa bahagian termasuk ovari, uterus dan saluran fallopian.

Semoga dipermudahkan segalanya buat Wafa abdul Kadir.


Apa Sebenarnya Penyakit Kawasaki Yang Menjangkiti Anak Amyra Rosli dan Amar Baharin?

Apa sebenarnya penyakit Kawasaki? Laporan mengenai anak perempuan pasangan selebriti Amyra Rosli dan Amar Bahrin yang dijangkiti penyakit Kawasaki selepas mengalami demam teruk sehingga dikejarkan ke hospital mendapat perhatian ramai.

Rata-rata ibu bapa yang ada anak kecil bersimpati dengan nasib anak kedua pasangan tersebut yang mengalami demam panas sehingga suhu badan mencecah 40 darjah selsius.

Apabila Amyra berkongsi nama penyakit yang menjangkiti anaknya, ramai yang terpinga-pinga kerana baru pertama kali mendengarnya.

Apa sebenarnya penyakit ini? Kenapa nama dia ada macam motor atau orang Jepun? Adakah ia boleh menjangkiti kanak-kanak lain?

Sementara itu menurut Dr Izzar Anwari yang berkongsi info di laman Instagramnya, penyakit Kawasaki adalah suatu penyakit demam akut yang menyebabkan keradangan (inflammation) pada salur darah di jantung dan selalunya berlaku pada kanak2 berumur bawah 5 tahun, lelaki dan berketurunan dari asia.

Punca kanak-kanak mendapat penyakit Kawasaki tu masih BELUM DIKETAHUI lagi.

GEJALA-GEJALA Penyakit Kawasaki ialah:

Penyakit Kawasaki menyerang jantung anak dan menyebabkan komplikasi pada salur darah, otot, dan injap jantung kalau dibiar lama.

Berita baik. Penyakit Kawasaki ni ada rawatannya.Tapi yang penting, ibu bapa perlu bawa anak berjumpa doktor dengan segera kalau demam dah tinggi tu. Janganlah tunggu lama2. Amat penting rawatan diterima dalam tempoh 10 hari demam. Jaga diri semua.


Suami Jika Nampak Isteri Tengah Membebel, Pegang Tangan Dan Peluk Dirinya. ‘Ubat’ Penenang Rumahtangga!

Kalau kita nampak isteri kita tengah naik marah, tengah membebel, tengah merapu, tengah menjerit, tengah naik angin. Tak payah buat benda lain. Jangan tanya. Jangan tegur. Jangan tazkirah. Lebih-lebih lagi, jangan marah dia semula.

Ambil apa saja yang ada di tangan dia, letakkan di tepi. Pimpin tangan dia, bawa di satu sudut. Peluk dia kuat-kuat. Tak payah cakap. Tak perlu pujuk. Cukup dengan peluk.
Dia mungkin menjerit dan marah. Nampak macam tenaga dia banyak sangat. Tapi saat itu sebenarnya dia berada di takah emosi yang paling lemah.

Kalau ada orang peluk dia waktu ni. Dia boleh menangis teresak-esak. Dia boleh mengadu tersedu-sedu. Tobat lahum. Dia taknak jadi begitu. Dia nak jadi anak yang baik.
Dia nak jadi isteri yang solehah. Dia nak jadi ibu paling sempurna di dunia.

PELUKAN ‘UBAT’ YANG SUPERB!

Pelukan itu cukup membuatkan dia faham bahawa suami memahami.
Isteri bukan terlahir sebagai orang yang marah-marah dan suka marah. Kalau dia memang jenis baran, dari dulu pun suami takkan berkenan. Bukan dia dari awal kenal pun jenis yang kokak kepala pekerja kedai kalau makanan lambat sampai. Tidak. Jangan biarkan dia sendirian memujuk rasa. Perjalanan rumahtangga adalah perjalanan syurga. Tapi perjalanan ini tak semudah yang kita semua sangka. Sokonglah dia sepenuh jiwa.
Kredit: Siti Suryani Yaakop


Bila Ayah, Anak & Menantu Jadi Orang Surat Khabar. Memang Menarik Kisah Keluarga Ni!

Seperti yang semua orang tahu, kerja baik yang diharapkan oleh kebanyakan ibu itu ialah doktor, arkitek, peguam – orang kampung saya panggil ‘loyar’ – akauntan, jurutera, juruterbang dan juru-juru hebat yang lain. Ada pun kerjaya sebagai wartawan tidak tersenarai langsung dalam fikiran ibu-ibu kita. Apa boleh buat!

Bercakap tentang kerjaya, selalu dia orang kata ‘bapa borek, anak rintik’. Maka mak betul-betul berharap peribahasa ini terjadi pada saya. Almaklumlah, dia suka saya duduk kampung.

Selalu dia menegaskan: “Jadi macam abah engkau lagi bagus, boleh mak jaga engkau pagi-petang, siang malam. Lagi pun rezeki kita sentiasa ada di kampung ni…”

Tetapi, abah menentang keras, katanya: “Aku sekolahkan engkau, supaya engkau jangan jadi macam aku!” Abah tidak mahu boreknya merintikkan hidup saya. Dia seorang penoreh getah.

Bukan hendak merendahkan kerja abah. Saya sentiasa sedar dan insaf, titik peluh dan doanya yang telah merobah hidup saya. Getah skerap yang busuk itulah telah membolehkan saya bersekolah.

Tapi, saya bersetuju dengan abah, bahawa peribahasa itu tidak semestinya diikut seratus peratus. Maka saya memilih kerjaya lain, walaupun itu tidak tersenarai dalam kerja terbaik.

Bapa borek anak rintik

Sebenarnya kagum saya dengan rintik anak-anak yang menepati borek ayah. Contoh, ada peguam terkenal yang kesemua anaknya menjadi peguam.Mesti masing-masing tajam berhujah. Macam mana agaknya mereka berbual ketika di meja makan? Mungkin terikut-ikut seperti dalam perbicaraan di mahkamah!

Ada juga yang sekeluarga menjadi doktor, mengikut jejak ayah. Jika terkena selesema atau demam, tidak perlu ke hospital, atau bergegas ke klinik, sebab sentiasa ada doktor dalam rumah.

Biasa juga, emak cikgu anak cikgu. Bapa polis anak polis. Ayah posmen anak pun posmen. Paling selalu kita dengar, bapa pelakon anak pelakon.

Tidak paksa, tak galak

Dalam kes saya, tidak pernah ada paksaan atau galakan agar anak-anak menjadi orang surat khabar. Sejak awal, empat orang anak saya – dua lelaki dua perempuan, berselang bunga – bebas memilih apa sahaja kerja yang sesuai.

Tambahan pula isteri saya tidak mahu mana-mana anaknya mengikut jejak saya. Almaklumlah, renyah hidup dengan wartawan, seperti yang selalu diberitahu kepada anak-anak: “Kerja tak ikut masa, orang cuti dia kerja, orang kerja dia cuti!”

Dan, seperti kebanyakan ibu-ibu lain, isteri saya pun inginkan anak-anaknya menjadi jurutera, doktor atau profesion selain wartawan.

Si sulung, lelaki, menepati kehendak ibunya, belajar lima tahun di bidang kejuruteraan perisian (software), dan kini bekerja di sebuah syarikat antarabangsa. Anak kedua, perempuan, nampaknya lebih cenderung untuk berniaga, setelah menamatkan pengajian di bidang pengurusan perniagaan.

Anak ketiga paling cemerlang dalam akademik. Selepas SPM, dia terpilih untuk mengikuti pengajian di sebuah universiti tersohor, di bidang kejuruteraan. Gembira sakan si ibu apabila seorang lagi anaknya bakal menjadi jurutera. Secara peribadi saya pun lega apabila sejak peringkat awal dia menujukkan prestasi di bidang kejuruteraan makenikal.

Tetapi, ketika hendak masuk ke peringkat ijazah, dia membuat tindakan mengejutkan lagi tidak masuk akal, dan menyakitkan hati. Dia hendak berhenti belajar.Terkejut beruk saya dan isteri. Apa hal bakal jurutera tiba-tiba membuat keputusan gila-gila? Bertuah punya anak!

Saya lebih memikirkan betapa dia telah dua tahun menghabiskan masa, dan membazirkan duit kerajaan. Ibunya pula terkilan untuk melihat jurutera kedua dalam keluarga. Tetapi, dia mempunyai alasan sendiri. Katanya: “Orang takde masalah belajar, boleh saja teruskan pengajian…tetapi orang tak minat sikit pun nak jadi jurutera.”

Dengan nada paling sempoi, dia menambah: “Kalau orang dapat ijazah pun hanya menyukakan hati mak dan abah, tapi orang tak minat kerja tu. Orang betul-betul minta maaf dan nak abah, mak faham…”

Emaknya segera memintas: “Habis tu awak nak jadi apa?”

Dia menjawab dengan nada perlahan, tetapi tegas: “Orang nak jadi macam abah. Orang nak jadi wartawan!’

Macam hendak tergelak saya, kelakar sangat! Tetapi fikir punya fikir, rasa terharu pun ada. Tidak disangka, ada juga yang hendak meneruskan borek saya. Dia mendapat biasiswa Karangkraf untuk ijazah komunikasi (pengkhususan kewartawanan) di sebuah universiti awam. Pasti kerana minat berkobar-kobar, dia lulus cemerlang, dan terus ditawarkan kerja di sebuah akhbar harian berbahsa Inggeris.

Setakat ini, setelah empat tahun, nampaknya dia menyerlah dalam kerjayanya. Ibunya menerima hakikat, dan tidak lagi terkilan, walaupun sesekali menyebut sindiran klise itu: “Orang cuti awak kerja, orang kerja awak cuti…”

Perihal puteri bongsu, lagi kelakar. Sejak sekolah rendah, dia selalu bertengkar dengan si ibu, kerana cita-citanya tidak pernah konsisten. Sekejap hendak jadi doktor, sekejap hendak jadi pramugari, sekejap hendak jadi profesor.

Oleh sebab dia pandai berhujah, bahasa Inggerisnya pun hebat, ibunya berharap yang seorang ini melanjutkan pelajaran di bidang undang-undang. Tamat SPM saya meminta dia mengisi borang memohon biasiswa, untuk belajar di mana-mana tujuh IPTS yang ada kolaborasi dengan syarikat.

Tetapi dia memilih universiti lain yang tiada kaitan dengan syarikat. Alasan loyar buruknya: “Saya anak bongsu, kenalah istimewa sikit. Lagi pun kampus universiti dekat rumah, boleh jalan kaki!”

Memanglah dekat rumah, tetapi itu kampus cawangan universiti terkenal Australia, antara yuran pengajian swasta termahal. Dan, saya membayar yuran sepanjang empat tahun itu! Ijazah yang diperoleh? B.A in Journalism. Hari ini dia menjadi wartawan sepenuh masa, bahagian bahasa Inggeris,  di sebuah portal berita terkenal tanah air.

Dia orang kata ke mana tumpah kuah kalau tidak ke nasi? Walaupun hanya dua anak saya menjadi wartawan, dalam keluarga saya ada empat wartawan, sebab seorang menantu saya pun wartawan. Ini kes kuah sudah terlebih tumpah!

Akhir kalam, memang benar wanita @ ibu selalu menjadi pendorong kerjaya anak. Ibu selalu kerjaya terbaik untuk anak-anak. Tetapi, anak-anak zaman ini tidak boleh dipaksa memilih kerjaya.

Ibu atau ayah boleh memberi galakan, tetapi tiada paksaan. Hal kerja, sama dengan hal jodoh, biar anak-anak tentukan. Kita doakan yang terbaik, insyAllah.

sumber : Abd Jalil Ali


Ikan Peliharaan Pula Mati, Gara-gara Anak Tetamu Beri Makanan Ikan Sebalang Dalam Kolam!

Merai Syawal bagi kita umumnya akan disambut sebulan lamanya, dan tidak hairanlah sehingga hari ini kita masih lagi dalam mood berhari raya dan boleh dikatakan setiap hujung  minggu pasti ada undangan open house di sana sini.

Sebut saja rumah terbuka semua orang tahu, hatta kanak-kanak pun mudah memahaminya dan suka melakukan aktiviti ziarah tersebut. Pun begitu, dalam seronok berkunjung-kunjungan jangan dilupa adab-adab yang perlu difahami oleh tetamu dan tuan rumah. Ini perlu dipelajari agar tuan rumah selesa menerima tetamu dan tetamu pula seronok diraikan oleh tuan rumah.

Jangan pula sampai terjadi sesuatu perkara yang boleh mengundang rasa tidak puas hati atau marah di kedua-dua belah pihak seperti mana berlakunya beberapa kes viral sebelum ini. Dan ini pula perkongsian Aman Mokhtar.

Lagi Kes Bila Anak-anak Beraya

Before this heboh pasal anak kucing mati kena rendam dlm air & tv plasma tuan ruman jatuh dan pecah..dua2 pasal kes dtng beraya bawa anak2 yg hyperactive tp tak pantau. And now 1 of my friend on IG ikan2 dlm kolam dia banyak mati sbb kes yg sama, bawa anak dtng beraya tak pantau jaga. Ni kes tabur sebalang makan kat ikan mcm tu je pastu ikan x makan n effect kat air kolam….esok nya 20 ekor semua terapung mati.

Peringatan Bersama

Please lah ya yg ada anak2 kecik tu terutamanya.jaga elok2 n pantau seketat yg mungkin…kalau boleh ikat tangan anak tu ngan tgn sndri. Nak bawa anak2 kecik boleh tapi Jgn sedap nak penuhkan perut sendiri je pastu membawang rancak smpai anak sendiri tak terpandang perangai kt tempat orng.

ikan2 kolam ni bukan murah nk beli. Last gambar tu ikan tu dh ready nk bertelur tp dh sampai ajal…kesian tuan rumah.lain kali kalau tau anak tu dh perangai buas sngt n sendiri x reti nak control,better tinggal jelah anak kt rumah. jgn nnti menyusahkn orng lain..ni datang beraya rumah orang tau…ada adab mengunjung, bukan kat padang bola boleh terkinja-kinja.

“Rumah orang bukan PLAYZONE”!!!

sumber : Aman Mokhtar

Diharapkan perkongsian ini bukan untuk menuding siapa yang salah. Cuma diharapkan sama ada tetamu mahu pun tuan rumah, kita ada adab yang perlu dipatuhi dalam amalan kunjung berkunjung ini.

Di sini dikongsikan bersama video Ustaz Azhar Idrus tentang Adab Bertandang Ke Rumah Orang, semoga memberi manfaat bersama.

Antara tip untuk tuan rumah & tetamu adalah seperti :-


Nak Anak Lancar Berbahasa Inggeris? Ikut 4 Tips Dari Dr. Amalina Bakri Ni!

Pasti ramai masih ingat dan mengenali Nur Amalina Che Bakri. Apa tidaknya dia pernah menggegarkan negara dengan keputusan SPM pada tahun 2004 yang cukup luar biasa, 17A1.

Kecemerlangan itu akhirnya membawa Amalina merantau ke negara England untuk melanjutkan pelajaran dalam bidang perubatan. Dan kini dia menjadi seorang doktor pakar bedah yang cukup hebat malah cantik bergaya.

Jika anda ikuti Dr. Amalina di Twitter, dia ada berkongsi tip untuk lancar berkomunikasi dalam English. Jadi bolehlah dipraktiskan sama ada untuk anak-anak kita atau diri kita sendiri untuk lebih yakin berbahasa Inggeris.

4 Tip Lancar Berbahasa Inggeris


Duit KWSP 200K Cepat Habis Sebenarnya Jika Tak Buat 5 Ini Sebelum Pencen.

Siapa yang tak gembira bila pencen atau bersara segala hutang semua dah tak ada. Boleh hidup dengan tenang dan santai tanpa terikat dengan mana-mana komitmen dan kerjaya.

Ketika ini duit dalam Kumpulan Wang Simpanan Pekerja (KWSP) boleh dikeluarkan untuk meneruskan kehidupan seharian.

Namun kadang kala jumlah duit dalam KWSP ratusan ribu dilihat banyak membuatkan kita gelap mata hingga berbelanja dengan boros. Malah sudah tentu ada yang merancang ubah suai rumah atau memiliki kenderaan baru.

Cukup merisaukan apabila tanpa sedar kita membuat liabiliti terutama pembelian kenderaan baru. Duit ratus ribu pasti cepat habis, tanpa sedar bahawa itulah duit yang akan menjadi saraan hidup semasa kita sudah berusia.

Moga perkongsian ini menjadi iktibar buat kita semua agar menguruskan kewangan dengan yang baik. Seterusnya ikuti perkongsian beliau.

CEPAT HABIS DUIT RM200K SEBENARNYA!

Kawan kawan,

Jika dapat duit RM240k sebagai ganjaran persaraan. Jika usia kita sampai 75 tahun, kita ada hanya sebulan RM1000 untuk belanja hidup.

Rasanya tak cukup. Belum belanja anak anak yang masih belum habis sekolah.

Tak semua impian perlu dilaksanakan, adakala biarkan impian kekal jadi impian dari terpaksa bekerja bila bersara.


Kalau Nak Dapatkan Nasihat Paling Ikhlas & Berniat Baik, Orang Pertama Suami Kena Cari Ialah Isteri Sendiri.

Orang kata, apabila sudah duduk serumah tidur sebantal barulah kenal luar dan dalam pasangan kita. Kalau waktu bercinta, belum tentu dia menunjukkan sepenuhnya perangai sebenar. Jadi, jangan terkejut lepas berkahwin lain pula perangainya.

Sebab itu orang kata, hanya isteri yang lebih memahami perangai dan sikap suaminya. Baik buruk dan kelakuan kita, hanya isteri sahaja yang tahu.

Kerana nasihat seorang isteri adalah satu-satunya nasihat yang tepat, betul dan sesuai dengan kita (suami). Tiada yang lebih mengenali suami melainkan isterinya.

Bahkan lebih kenal daripada mak sendiri !u Buruk baik diri kita ni isteri sahaja yang tahu. Dia hadap setiap hari 1001 kelakuan kita tanpa mengeluh. Walaupun dia nampak kelemahan kita tapi masih tetap setia dengan kita.

Patah perkataan yang keluar dari mulut isteri tak lain tak bukan hanya untuk kebaikan keluarga sendiri. Ini confirm!

Dengarlah kawan-kawan bila isteri masih ada hati memberi nasihat. Di saat isteri dah tak ada hati nak bagi nasihat, nescaya kita dah tersangat rugi.

Kita baru kehilangan “Penasihat” terbaik yang telah di cipta untuk kita !

Tiada yang lebih baik memberi nasihat daripada isteri bahkan lebih baik dari nasihat mak ayah kerana ada mak ayah tak berapa kenal pun anak dia yang dah dewasa.

Tiada yang lebih jujur memberi nasihat daripada isteri bahkan adik beradik sekalipun ada masa tak sampai hati nak tegur takut kita berkecil hati.

Tiada yang lebih tepat memberi nasihat berbanding isteri bahkan kawan-kawan sekalipun akan berat sebelah sebab mereka pasti utamakan keluarga mereka dahulu.

Dengan orang lain kita boleh berlakon tapi dengan isteri tidak. Dia tahu semuanya. Dari busuknya bau kentut kita sampai la ke busuknya perangai kita, semua dia dah hadap!

Tak usah bangga sangat kalau ada kawan-kawan duk puji kita baik, rajin, dan puji kita ni calon suami mithali kononnya.

Selagi kata pujian ni tak keluar dari mulut isteri sendiri, maknanya pujian tu tak 100 peratus benar!

Tiada yang lebih ikhlas puji suami sendiri melainkan isterinya.

Oleh itu, nasihat saya kalau nak dapatkan nasihat yang paling ikhlas dan paling berniat baik orang pertama yang anda kena cari ialah isteri sendiri.

Wallahu A’lam,

Saya Mohd Fhais tak malu minta nasihat dari isteri tapi malu bila menyusahkan isteri dengan masalah yang kita cipta sendiri.

#notakekeluargaanfhais

Channel ➡ t.me/CoretanFhais


Rasa Sunyi, Rupanya Ini Antara Sebab Orang Kaya Nak Jual Rumah, Pilih Hidup Sederhana

Siapa yang tidak gembira apabila memiliki rumah yang besar dan kenderaan yang mewah dan banyak.

Ketika anak-anak masih kecil ia adalah aset yang amat bernilai. Namun apabila anak-anak meningkat dewasa, mempunyai kerjaya dan mendirikan rumahtangga, ia kediaman besar tidak lagi indah.

Akhirnya rumah besar menjadi sunyi lantaran anak-anak tidak tinggal bersama akibat jarak tempat kerja dan faktor luaran lain.

Mungkin tidak semua, namun bagi yang melalui situasi ini akan berasa sunyi dan beranggapan rumah besar bukan keperluan lagi sebaliknya memilih untuk hidup secara sederhana.

INI SEBABNYA ORANG KAYA JUAL RUMAH

Katanya jika dulu, dia beranggapan mereka yang menjual rumah mempunyai masalah kewangan tetapi sebaliknya.

Dulu sis pon pelik. Ingat ada masalah kewangan, tu yang nak jual. Tapi sebenarnya tak semua nak jual rumah sebab ada masalah kewangan. Ada banyak je faktor lain

Salah satunya sebab SUNYI. Ye sunyi..

Dulu, tiap kali berkunjung kat rumah orang kaya kaya yang nak jual rumah,

Dalam hati sis berkata kata, apa lagi orang ni nak, rumah dah sebesar alam, ruang tamu je dah sebesar padang bola, puas la kalau anak anak berguling guling

Selesa sungguh!

Lagi pula siap kolam renang jacuzzi bagai, tak perlu pergi bercuti, kat rumah dah ada semua. Kalau kata birthday anak atau ada majlis, boleh jemput jiran setaman la orang kata punya la luas rumah nya. Bertingkat tingkat.

Laman belakang rumah atau depan rumah, kalau kata malam malam bosan, nak barbeque, nak panggil kawan bermain music , argh! Complete ! Semua nyaaa adaaa

Bab dapur tak payah cerita la, dapur basah dapur kering, wajib ada. Keluasan? Gambarannya kalah tempat masak chef

Bilik tidur, bilik air, berbilik bilik. Tak berebut bilik air la orang kata kalau nak tercirit ke apa. .

Seronok kan?

BILA SUDAH BERUSIA RUMAH BESAR TAK BERGUNA

Tapi, itu kata kita yang belum “duduk” di tempat mereka. Rupa rupa nya , bila dah meniti usia tua,

“Kemasyuran, kekayaan” semua nya bukan jadi keutamaan lagi dah. Keluhan mereka biasanya mesti macam ni,

Kalau la masa boleh diputar kembali, tak nak la kami rumah besar besar ni Anne, penat!

Aku yang dengar ni, aik! Kenapa pulak. Tak bersyukur ke depa ni?

Sebenarnya, masa muda, kami dulu buat “silap”, punya la nak bagi anak-anak selesa, beli rumah besar besar. Bilik kalau boleh satu anak satu bilik.

Usia muda kami tak enjoy sangat, kami bekerja keras untuk kumpul kekayaan. Sampai beli rumah besar besar semua untuk anak anak sekali

Tapi kami lupa, bila dah besar, anak anak dah ada kehidupan masing masing

Tak mahu nya lagi mereka nak hidup dengan ibu ayah. Rumah yang dibeli kebanyakan tiada penghuni

Rumah bertingkat tingkat, satu bilik je yang kami guna. Dah tua tua, penat nak turun naik tangga. Sudah nya bilik bibik jer la yang paling selesa.

Dekat dengan dapur, nak makan minum pon senang

KERETA BANYAK PUN TAK GUNA

Kereta pon kami dah banyak jual. Tinggal yang asas je untuk keperluan harian. Be

rsusun susun kereta siapa lagi nak drive?

Nak ke mana sangat di usia tua? Tak larat dah nak memandu sendiri.

Jadi bertambah “lapang” la depan rumah.

Sekarang kami nak simple simple je hidup, sederhana. Ada masa boleh jalan, boleh menikmati hidup seadanya tanpa perlu memikirkan banyak perkara. Nak balik tinggal di rumah kami yang lagi “kecil”. Yang sesuai dengan kehidupan berdua.

Lama dah rumah tu “kosong”. Nak menikmati hidup di kampung pula.

Ish! Panjangkan keluhan mereka?

Aku yang tadi elok2 nak jadi sekaya kaya nya dah berubah fikiran. Patut la orang selalu pesan kita kena bersederhana dalam setiap perkara kan?

Tak dengar kata sangat kenapa Anne oi? Nak nyesal di masa tua? Patutla sis nak rumah corner lot nak ada kolam renang suami ku bantah. Disuruhnya sis booking hotel ada kolam.

Tak pulak sis mandi kolam

Sis nak beli kereta baru pon dia bantah! Guna apa yang ada. Cukup yang boleh ke sana sini saja.

Oh rupanya dia dah “tua” dulu. Baru aku faham. Selama nya ni aku cakap dia kedekut saja. Adehh! Ampunn suamiku!

Nah kalau korang nak “merasa” berada di tempat mereka, korang boleh la beli rumah ini. Ada 11 bilik semua nya. Nak parking 10 kereta depan rumah pon boleh.

Founder & jutawan bolehla beli. Semoga kita sentiasa bersederhana dalam setiap perkara.

Ni bukan kata beli rumah besar salah okey. Terpulang korang. Mampu apa salah nya. Ha gituu.

FOTO SEKITAR RUMAH MEWAH YANG AKAN DIJUAL

Semput sis nak tawaf satu rumah haha! Penattt. Luas sgtt. Gambar pon tak mampu nak ambil semua sudut . Alhamdulillah. Teruje tengok bangsa kita yang dah berjaya. Macam sis pon berjaya jugak tau. Berjaya masuk ke sini. Jadi la kan? . Ambil aura orang kata.

WOW, SIAP ADA AIR PANCUTAN LAGI!

Coway bukan sebarang coway. Servis lagi mahal dari penapis air rumah kita weh! Seminggu 2x org dtg cuci kolam. kos sbulan dah 400++ fuh!

RUANG DAPUR YANG BESAR

Dapur basah . Rewangg meriahh ni

RUANG SANTAI

BILIK TIDUR YANG LUAS

Satu bilik dia boleh buat dua bilik kita adeh!

BILIK MUZIK UNTUK HIBURAN

Ruang atas pon ada simple pantry. (Coway ombak tu.)

Moga kisah ini menjadi pengajaran untuk kita. Biar hidup sederhana tetapi rasa tenang. Yang kaya pula duganaannya lain pula. Moga kita muhasabah diri.


“Simpan Nama Sejak 7 Tahun Dahulu.” Genap 21 Hari, Ozlynn Wati Dedah Nama Anak. Nur Latifah Cherdiq Hanania Jadi Pilihan!

Selepas 21 hari melahirkan bayinya, Ozlynn Wati  dan suami, Johan berkongsi nama anak keenam mereka. Nur Latifah Cherdiq Hanania menjadi pilihan pasangan suami isteri ini.

Pengumuman tersebut dimuatnaik menerusi laman Instagram rasmi pasangan tersebut.Kata Ozlynn, nama tersebut sebenarnya telah pun disimpan lebih daripada tujuh tahun sebelum diberikan kepada anak bongsunya itu.

“Alhamdulillah genap 21 hari, lahirnya Nur Latifah Cherdiq Hanania di hari Jumaat yang indah pada 3 September. Nama yang telah disimpan 7 tahun dahulu. Akhirnya dapat juga kepada pemilik sebenar.

“Syukur kepada Allah kami diberikan peluang marasa nikmat sekali lagi. Bermata panda di malam hari. Berebut siapa nak bergendong baby. Tiga putera dan tiga puteri. Akhirnya suami kata ok cukup takat ini,” kongsinya lagi.

Ozlynn juga turut memberikan kata-kata semangat buat para ibu bapa yang sehingga kami masih belum diberikan rezeki untuk menimang cahaya mata.

“Kepada kesayangan kami yang masih belum punya rezeki, jangan putus asa. Sentiasa bersangka baik pada Allah. Kadang tanpa kita sedar ada nikmat lain yang Allah bagi tapi tetap kami mendoakan untuk kalian supaya Allah memberi peluang untuk kalian merasa nikmat hamil, melahirkan dan membesarkan anak sendiri.

“Semoga ada rezeki kalian. Ketahuilah tiada apa yg senang dalam dunia ini. Membesarkan setiap anak jugak ada ujiannya. Semoga kita semua sentiasa bersyukur atas nikmat dan ujian Allah. Ujian kami, kehilangan bonda tercinta,” kongsinya lagi.

Sumber: Instagram Jozlynnhanania


Resipi Nasi Ayam Hainan Super Daddy Untuk Anak. Mudah Dan Sedap.

Nasi ayam adalah antara menu yang digemari dan mudah penyediaanya. Ia termasuk nasi ayam hainan yang enak dijadikan hidangan seisi keluarga.

Bagi mereka yang sibuk dan mencari resipi yang mudah, cuba buat ni.

Ikuti resipi yang dikongsi oleh Khairul Abdullah.

Aku bila anak-anak cakap nak makan nasi ayam maka bahagia sungguh rasanya. Mudah kerja aku wehh.

Nasi ayam jenis masak sekali harung ni memang senang yakmat kalau nak buat. Yang nubis tak berapa reti masak pun pasti berjaya kalau buat menu ni.

Aku dah banyak kali share dah, dan tiap kali share aku derhaka resepi aku sendiri. Tapi sepanjang beberapa tahun dok masak style gini, aku dah dapat dah rasa yang aku nak dan yang budak-budak suka.

So, jomlah aku share resepi PKPB hari ni iaitu Nasi Ayam Hainan Segera dan Sos Thai ala SuperDaddy Khairul Abdullah.

Aku dah ringkaskan resepi ni dengan bahan-bahan yang mudah sahaja okeh.

Bahan-bahan yang diperlukan:

3-4 ketul besar ayam, dibersihkan dan letak garam sikit.
1-2 sudu kulit ayam yang telah dipotong kecil.
2 cawan beras dibersihkan dan ditoskan. Kalau basmathi rendam dulu setengah jam dan toskan.
4 ulas bawang putih dihiris.
1 inci halia dihiris.
1 sudu besar minyak bijan.
1 kiub pati ayam
1 helai daun pandan jika ada.
1 pokok daun ketumbar jika ada.
1 pokok daun bawang jika ada.

Cara nak masak nasi ayam:

1. Panaskan minyak bijan dan tumis kulit ayam sampai keluar minyak dan hampir garing dan masukkan bawang putih serta halia. Tumis sebentar. Kalau nak masak dalam periuk letrik, tutup api dan transfer bahan tumis tadi ke dalam periuk letrik.

2. Lepas tu, masukkan beras, kacau sebati dan masukkan simpulan daun pandan jika ada. Takde tak apa. Takde siapa nak marah.

3. Masukkan kiub pati ayam yang telah dibancuh, kacau rata dan masukkan air mengikut kadar beras. Kalau 2 pot beras, 3 cawan air. Gitulah. Kalau ada air rebusan ayam lagi bagus, tak perlu guna kiub dah.

4. Kacau rata dan masukkan ayam dan daun bawang serta daun ketumbar kalau ada. Masak seperti biasa.

Siap dah nasi. Mudah jer.

Untuk sos thai lagilah senang yakmat.

Tuang sos thai yang dalam botol tu ke dalam bekas, ikutlah nak banyak mana. Lepas tu perah limau nipis dan tambah sedikit kicap cair dalam 2 sudu kecil. Potong cili padi dan daun ketumbar lalu masukkan dan kacau sebati.

Siap.

Senang dan cepat oih.

Paling penting adala rasanya yang lazat. Kami 4 beranak 2 pot beras tu sekali hadap jer okeh.

Cubalah.

Sumber: Khairul Abdullah


Bakal Timang Anak Kelima, Jamal Abdillah Kongsi Nama Anak, Pilih Tarikh Cantik!

Penghibur Lagenda Tanah Air, Datuk Jamal Abdillah, 63 dan isteri, Zai Izzati Khiruddin, 27, sepakat memilih tarikh cantik, 22 Februari depan bagi menyambut kelahiran cahaya mata kelima mereka.

Bukan hanya berkongsi tarikh kelahiran, tetapi bapa kepada empat cahaya mata ini juga sudah memilih nama yang istimewa buat cahaya mata kelimanya itu.

Menurut Datuk Jamal, isterinya dijangka akan bersalin pada 28 Februari ini, namun isterinya sanggup melahirkan anak secara pembedahan kerana mahu dapatkan tarikh kelahiran ‘cantik’ itu.

“Jika diikutkan, isteri akan bersalin pada 28 Februari. Namun, Insya-Allah, Zai melahirkan anak secara pembedahan pada 22 Februari ini.

“Tarikh 22 Februari dipilih kerana angka cantik. Tetapi sebagai manusia, kita hanya mampu merancang,” katanya berkongsi.

Iskandar Rayyan Yamani Penyeri Baru Dalam Keluarga

Bukan hanya berkongsi pada umum tarikh kelahiran, malah Datuk Jamal dan isteri juga berkongsi nama yang dipilih untuk si comel putera kesayangan mereka iaitu Iskandar Rayyan Yamani.

“Pada mulanya hendak letak nama Iskandar Zulkarnain. Namun, nama itu sudah biasa didengar. Jadi, kami pilih Iskandar Rayyan,” katanya.

Walaupun usianya sudah 63 tahun, namun Datuk Jamal tidak lokek membantu isterinya menjaga dua anak mereka dan kini kembali bersedia untuk menimang cahaya mata baru.

Terdahulu, Datuk Jamal mendirikan rumah tangga dengan Zai Izzati pada 1 April 2017 dan dikurniakan dua cahaya mata Nur Azura Yamani, 3, dan El Isaac Yamani berusia setahun lebih. Datuk Jamal juga mempunyai dua anak lelaki iaitu Osama Yamani, 21, dan Ahmad Zaki Yamani, 16, menerusi perkahwinan terdahulu.


Hikayat 1001 Malam : PU Riz Bercerita Kisah Sahabat Nabi Sepanjang Ramadan Di Youtube BINTANG KECIL

Hikayat 1001 Malam menjadi buah tangan terbaharu PU RIZ sepanjang Ramadan ini hasil kerjasama beliau dengan saluran Youtube BINTANG KECIL.

Kedatangan bulan penuh keberkatan ini dinantikan oleh semua umat Islam di seluruh dunia termasuk golongan kanak-kanak. Tidak sabar untuk sama-sama mengumpul pahala berpuasa dan bersolat di samping membantu ibu ayah menyediakan juadah berbuka puasa.

Sementara menanti waktu berbuka puasa, apa kata ajak anak-anak kecil untuk bersama-sama menonton rancangan yang memberi manfaat dan ganjaran pahala kepada mereka.

Rancangan bercerita yang sangat interaktif ini disampaikan oleh pendakwah selebriti popular PU RIZ yang akan menyampaikan kisah-kisah sahabat nabi kepada beberapa orang kanak-kanak.

Program yang akan bersiaran setiap hari bermula pada 1 Ramadan bersamaan 3 April 2022 pada pukul 6.30 petang di Youtube Channel BINTANG KECIL akan membawa beberapa tajuk cerita menarik antaranya Bestnya Tarawih, Si Anjing Dengan Pendosa, Siang & Malam Itu Amazing, Kagumi Watak Anas Ibn Malik , Kekuasaan Sultan Muhammad Al Fateh dan banyak lagi.

Allah SWT telah menjanjikan ganjaran pahala berlipat kali ganda kepada umat Islam yang banyak membuat kebaikan di bulan Ramadan ini. Selain membantu ibu ayah, inilah masanya mendidik anak-anak kecil untuk menghayati indahnya ciptaan Allah di samping mengenali lebih dekat kehidupan para sahabat Nabi dan tokoh ilmuan Islam.

Jadi pastikan ibu ayah ajak anak-anak menghayati kisah-kisah sirah dan keagungan ciptaan Allah SWT dalam Hikayat 1001 Malam sepanjang bulan Ramadan ini istimewa bersama PU RIZ dan team BK Squad di Youtube Channel Bintang Kecil.

Jangan ketinggalan! Follow @bintangkecil #bintangkecilmy #bintangkecil #1001Malam

BINTANG KECIL merupakan satu platform digital hiburan dan Pendidikan kanak-kanak terkini yang membawa anak anda ke sebuah dimensi baru penuh imaginasi. Menjadikan medium saluran Youtube dan event sebagai landasan utama, BINTANG KECIL 2022 membawa haluan baharu penuh informasi bersesuaian dengan mentaliti kanak-kanak millennial yang bijak dan pantas berfikir!

Ramadan kali ini lebih istimewa bersama Pa&Ma Superb Huffaz. Nantikan bacaan doa dan surah pilihan dari anak-anak Genius Aulad bermula 3 April ini! Saksikan setiap hari jam 7.00 malam di Facebook Majalah Pa&Ma.

Jangan ketinggalan okay! Teruskan menyokong kami di @majalahpama #majalahpama #pamasuperbhuffaz


Ramai Mak Ayah Letak Nama Anak Ikut Sedap Sebut Tapi Tak Ada Maksud,  Pegawai Pejabat Agama Ini Kongsi Tip & Kesilapan Ketika Pilih Nama.

Setiap kali kelahiran anak pasti mak ayah buntu mencari nama yang sesuai untuk si kecil mereka. Ada yang mengambil masa yang agak lama untuk mendaftarkan nama anak gara-gara keliru dengan pilihan.

Tak kurang juga ada pasangan yang gagal mencapai kata sepakat dalam satu-satu pilihan nama. Sudahnya nama anak diberi ikut sedap sebut sahaja tanpa memeriksa maksudnya lebih dahulu.

Sekarang bukan sahaja trend nama anak ikut sedap mulut tetapi nama yang panjang berjela seperti, Wan Muhammad Haikal Firdausi, Muhammad Qayyum Nur Qardhawi, Syafika Nur Irdina dan sebagainya. Bukan tak boleh tapi kesian pada anak.

Bagi mak ayah yang bakal menyambut kelahiran anak ataupun masih sedang mencari nama anak, apa kata jadikan panduan yang dikongsikan oleh saudara Nik Nizam Nasir yang merupakan seorang kakitangan Pejabat Agama Islam di Tumpat. Sangat membantu!

Jom ikuti info dan panduan untuk memberi nama anak yang ringkas dan sangat bermakna.

Panduan memberi nama anak dalam Islam.
Kebetulan ada seorang pelanggan datang ke pejabat saya nak sokongan tukar nama anak.

Tukar nama anak ni memang la sunat kalaulah nama anak tu nama yang buruk atau erti yang tidak baik. Ibnu Umar pernah cerita dalam soheh Bukhari yang Nabi pernah tukar seorang perempuan nama Asiah (dengan huruf Ain) kepada Jamilah. Tapi kalau dah nama tu ertinya baik, dah tak payah la nak tukar-tukar.

Adalah dinasihatkan sebelum letak nama anak tu fikir-fikirkan lah dulu. Nama ni tak perlu la panjang-panjang. Memadailah satu perkataan atau habis banyak 2 perkataan.

Yang hebatnya ada orang yang sampai 3,4,5 perkataan tapi bila panggil nama anak tu tau pulak dia tak panggil kesemuanya. Contoh Muhammad Aiman Firdaus Jannatul ula. Bila panggil Man jee. Naya anak tu nak tulis nama dia. Nak-
nak bila isi borang. Tak cukup kotak pulak nak letak huruf.

Waktu sunat kasi nama anak ni ada hadis yang nyatakan pada hari ke 7 dan ada pulak hadis lain kata pada hari pertama.

Oleh kerana terdapat 2 hadis yang bertentangan, maka Imam An-Nawawi merumuskan bahawa bagi orang yang tak sempat nak lakukan aqiqah pada hari ke tujuh, maka sunat dia letak nama dan tahnik pada hari pertama akan tetapi, kalau dia nak buat aqiqah pada hari ke-7 barula sunat beri nama anak pada hari tersebut.

Nama ni sebenarnya penting kerana Nabi bersabda, kamu akan diseru pada hari kiamat dengan nama kamu dan bapak kamu. Maka perelokkanlah nama nama kamu.

Sebaik-baik nama adalah Abdullah dan Abdul Rahman.

Ada orang tanya saya, ada ke apa-apa fadhilat letak nama Muhammad di hadapan?

Orang Melayu ni sangat sinonim nak letak nama Muhammad kat depan supaya kononnya dapat syafaat di akhirat kelak. Saya kata tak dak fadhilat apa-apa pun nak letak nama gitu. Kalau betul nak syafaat, jagala amalan, rajin-rajin la
berselawat dan buatla seperti mana yang Nabi ajar. Itu baru betul. Nak dapat syafaat ni memang tak ada kaitan dengan nama pun.

Soalan kedua boleh ka kita letak nama anak dengan nama malaikat?

Kan nak nampak hebat letak ja nama anak Nik Mikhail.Mengikut Ulamak Syafieyah nak letak nama anak dengan nama para malaikat ni hukumnya harus, tapi sebagaimana kata Qadi Iyadh sebahagian Ulamak memakruhkannya termasuklah Imam Malik sendiri.

Antara kesilapan lain nak letak nama anak ni :
1. Letak nama Nur untuk anak perempuan. Sebenarnya Nur ni nama untuk lelaki.

2. Letak nama dalam isim faeil atau memberi erti nama. Pekerjaan. Contohnya macam Masyitah. Masyitah ni ertinya tukang sikat rambut atau halwani yang ertinya orang jual kuih.

3. Nama Zaleha, Zaleha ni sebenarnya tak dak makna pun. Nama asalnya mungkin Zulaikha. Itupun Zulaikha ni nama israeliyyat.

4. Nama yang dipendekkan boleh bertukar makna. Sebagai contoh, saya ada seorang sahabat nama Azani / Izani. Ada sahabat lain panggil nama dia Abang Zani. Zani tu sendiri membawa erti yang tidak elok .

5. Ada juga nama yang membawa erti lain kalau salah sebut pendek atau panjang, seperti Jamaluddin dan Jamaaluddin. Kalau Jamaluddin ertinya unta agama /جمل الدين, kalau Jamaaaludin جمال الدين pulak , dipanjangkan sikit jamaaal tu barulah maknanya kecantikan agama.

Kes ni sama juga kalau salah sebutan seperti Kadir dan Qadir. Kalau Kadir maknanya keruh tapi kalau Abdul Qadir maknanya hamba yang Maha berkuasa. Kena ada beza antara qaf dan kaf.

6. Tak payah la letak nama seperti Bukhari, Nawawi, Baihaqi, Tirmidzi dan sebagainya. Itu semua nama tempat. Mungkin suatu hari orang akan letak nama Kelantani.

7. Ada juga nama yang nama di idafatkan seperti Khairul atau Syamsul. Nama tak habis tu pakcik. L kat belakang tu nak sandar pada apa? MENGIKUT KAEDAH BAHASA ARAB MEMANG TAK BETUL.

8. Nak letak nama tu bukan sahaja asalkan bahasa arab. Ada satu kes dulu nama dia Muhammad Alkhannas. Alkhannas ni bunyi memang la best, tapi maknanya anak syaitan bro. So hati-hatilah ye.

Kalau boleh cari la nama yang baik untuk kita letak nama anak anak, kerana itu juga adalah، merupakan doa buat mereka.

Sekian.

Jadi buatlah yang terbaik untuk anak kita dengan memilih nama yang tepat. Tak sedap tak apa asalkan maksudnya sempurna dan baik di sisi Allah.

Sumber: Nik Nizam Nasir


Nenek Tua Lebih Rela Berpuasa Jika Tiada Makanan Daripada Hidup Meminta-minta. Undang Ramai Bersimpati!

Hidup sebatang kara dan di dalam kemiskinan di usia emas tiada siapa menginginkannya. Namun kepayahan dan keperitan hidup ini harus dilalui oleh seorang nenek setelah kehilangan suami tercinta.

Biarpun hidup dalam kepayahan dan dihimpit dengan kemiskinan, nenek dari Jakarta ini  tidak sekali pun mahu menyusahkan orang lain. Semuanya dilaluinya sendiri dengan caranya yang tersendiri.

Nenek Hidup Sebatang Kara, Terbiasa Berlapar

Seorang wanita warga emas yang hidup susah menyatakan bahawa dia bertahan hidup dengan berlapar dan minum air teh berusia empat hari, lapor laman Merdeka.com kelmarin.

Wanita bernama Sunimah itu hidup sebatang kara dan telah kehilangan suami sejak 20 tahun lalu. Dia juga tidak mempunyai anak atau cucu.

Sunimah kini hanya bertahan hidup dengan menumpang tinggal di rumah orang lain yang keadaannya sudah hampir roboh.

Akaun Instagram @rumahyatim yang berkongsi kisah Sunimah berkata, wanita itu hanya mampu melakukan kerja menjemur kerak nasi kerana tubuhnya sudah tidak mampu melakukan pekerjaan berat yang lain.

Sering Berpuasa

“Nenek sudah terbiasa lapar, namun kadangkala ada jiran tetangga yang akan memberikan makanan kepada nenek,” katanya.

Sekiranya tiada jiran yang memberikannya makanan, Sunimah akan berpuasa kerana menurutnya, itu lebih baik daripada meminta-minta.

Wanita itu juga akan menyimpan air teh sehingga empat hari dan akan meminumnya sedikit demi sedikit supaya ia bertahan lama.

Ramai Ingin Membantu

Kisah nenek Sunimah membuatkan netizen bersedih dan mahu membantu nenek itu.

“Di mana (lokasi) ini?,” tulis seorang netizen.

“Semoga nenek sentiasa diberikan ketabahan dan kekuatan untuk terus berjuang ya. Tuhan melihat, Tuhan tidak pernah tidur,” tulis seorang lagi netizen. -Agensi

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Nak Marah Boleh, Tapi Lepas Tu Kena Pujuk…” Rasa Bersalah Marah Anak Ajak Bermain, Warganet Puji Cara Saharul Ridzwan!

Setiap ibu bapa punya cara tersendiri dalam mendidik anak-anak. Namun ada masanya, kita tidak dapat mengawal amarah itulah yang dilepaskan pada anak-anak. Tetapi cepat-cepat tersedar dan mula rasa bersalah kan.

Mungkin faktor tekanan baik kerja mahupun sekeliling membuatkan kita tidak dapat mengawal diri. Ditambah pula dengan karenah anak-anak membuatkan mudah nak naik angin.

Bagi pelakon terkenal, Saharul Ridzwan dalam satu perkongsian di laman instagramnya, dia bercerita mengenai situasi di mana tanpa sengaja memarahi anak sulungnya.

Selamat pagi anak Baba. Sorry marah2 Ali 😘
.
Kesian Ali, minggu lepas selalu dia kena marah dengan Baba. Kadang2 sebab kita stress and busydengan sesuatu benda, kita tak perasan terlepas marah tu dekat anak. Anak datang nak main, kita cakap, Nantiii! Jangan kacau! Dah anak merajuk dengan kita barulah terkial2 nak datang peluk. 😭

Kawan kawan, agak2 kita ni selalu marah anak or isteri kita, cepat2 lah kita mintak maaf, peluk orang yang kita sayang. Tanpa doa dari dorang ni kan, mungkin itu pun akan sekat sesetengah rezeki kita.

Ali nangis sampai sedu2 kadang2 bila kena marah, sudahnya Baba pulak berair mata bila tengok anak tak sihat lepas tu. Sayang family kita, baru Allah sayang kita ❤

Perkongsian dari Saharul itu turut dipersetujui oleh warganet. Ada yang berkongsi pengalaman sendiri.


Sabun Warna Kuning Ni, Mudahkan Cuci Baju Sekolah Putih Bersih Tanpa Menyental!

Baju sekolah yang berwarna putih memang sukar hendak dijaga keputihannya setelah seharian anak-anak kita memakainya. Lazimnya, anak-anak kita akan pergi ke sekolah dengan berpakaian kemas dan pastinya putih bersih. Namun setelah pulang daripada sekolah, keadaannya jauh berbeza, comot dan berdaki!

Hal ini membuatkan kita sebagai ibu akan dengan sendirinya membebel kepada nak-anak dengan harapan mereka lebih prihatin dalam penjagaan kebersihan pakaian di  masa akan datang.

Namun cara ini tidak berhasil bahkan kita jugalah yang terpaksa menyental setiap hari untuk pastikan baju anak-anak kekal bersih setiap kali dicuci. Lama kelamaan tugas memcuci pakaian sekolah menjadi lebih sukar dan memenatkan.

Tapi bila anda mengetahui ada cara lain yang lebih mudah dan dijamin putih bersih hasil cuciannya, tentu anda akan tersenyum senang masa ini. Ini melalui perkongsian Puan Zakiah melalui pengalamannya mencuci pakaian sekolah anak-anaknya.

Jadi buat anda yang berdepan dengan masalah hendak mencuci putih bersih baju sekolah anak-anak, ikuti langkah ini. Selamat mencuba!

Bahan-bahannya:

Sabun A1 (beli kat kedai Eco)
Sabun basuh baju (cecair atau serbuk)
Air
Mesin basuh (nak basuh tangan pun boleh)

Cara-caranya:

1. Masukkan baju sekolah agama dulu ke dalam mesin basuh.
2. Bubuh sabun basuh biasa.
3. Setkan mesin dengan mode speedy soak (ikut jenis mesin basuh).
4. Bubuh air.

5. Guntingkan suku sabun kuning ke dalam mesin basuh (nak sagat pun boleh).
6. Tenyehkan sabun kuning di leher baju kemeja, hujung lengan, poket atau yang ada kesan kotoran yang lain. Lepas tu jangan lupa masukkan dalam mesin.
7. Tutupkan mesin basuh.

8. Pergilah keluar berjimba dengan anak-anak dan suami. Disarankan pergi shopping atau makan berat. Setakat minum cendol bawah pokok tak sempat siap.
9. Balik rumah dah siap.
10. Sidailah baju putih tersebut dan lihatlah kebersihannya.

Sumber : Zakiah Hassan

Selamat mencuba!


“Cepatnya Dah 17 Tahun, Rasa Baru Tengok Video Masuk Asrama.” Wajah Anak Faizal Hussein Dipuji, Ada Iras Nenda

Wajah aktor popular Faizal Hussein tidak banyak berubah dengan zaman mudanya dahulu.

Tidak hairanlah ramai yang kagum melihat penampilannya yang awet muda walaupun sudah memasuki separuh abad.

Selain rajin berkongsi berkenaan kerjayanya di media sosial, Faizal juga turut memuatnaik gambar isteri dan anak-anaknya.

Terbaru dia bersama isteri, Suhaila menyambut ulangtahun kelahiran anak sulung mereka iaitu Fazryn.

Genap usia17 tahun, anak gadis pasangan ini nampak semakin cantik. Wajahnya saling tidak tumpah dengan ayahnya, Faizal. Malah Fazryn juga mempunyai senyuman yang manis dan menawan seperti ibunya.Menerusi perkongsian tersebut, Faizal turut memuatnaik ucapan buat anak gadisnya itu.Ringkas sahaja ucapan si ayah buat puterinya.

“Happy birthday sayang Fazryn. Faizal love you ‘.

Rata-rata warganet menuji pasangan ini memiliki anak perempuan yang cantik, begitu juga si adik yang semakin handsome.


Dr Amalina Pilih Kewarganegaraan Britain Untuk Anaknya. Ini Sebabnya…

Dr Amalina Che Bakri yang kini sudah masuk usia kehamilan trimester ke-3, menjadi bualan warga maya baru-baru ini apabila memberikan jawapan daripada salah seorang pengikut Instagram yang bertanya soalan mengenai kerakyatan anaknya yang bakal lahir.

“Apakah kerakyatan anak anda? British atau dua kerakyatan.”

Soalan tersebut yang ditanyakan menerusi sesi soal jawab di Insta Story

“Anak-anak kami akan menjadi orang British.”

Rupanya jawapan Dr Amalina tersebut telah disalah tafsir oleh ramai warga maya yang mengecamnya kerana memilih kerakyatan Britain berbanding Malaysia untuk anak-anaknya kelak.

Menyedari jawapannya telah menerima kecaman ramai, pakar bedah yang kini sedang menghabiskan pengajian PhD di Britain memberi penjelasan hal sebenar menerusi posting dalam Instagramnya.

Pakar bedah berusia 35 tahun ini turut mengajak semua orang supaya jangan mudah menghukum orang lain dengan cepat tanpa mengetahui hal sebenar.

Kata Dr. Amalina,  sudah tentu dia suka jika anaknya memegang status warganegara Malaysia, namun dia mempunyai kekangan yang menghalangnya untuk bersalin di tanah air.

Jelasnya, dia kini sedang sarat hamil dan masih bekerja selain penerbangan jarak jauh dan cuti kerja bukanlah pilihan terbaik untuk mereka dan bayi.

“Sudah tentu saya ingin anak-anak saya menjadi rakyat Malaysia, tetapi suami saya adalah warga British dan kami bekerja dan menetap di United Kingdom (UK). Disebabkan komitmen saya di sini, saya tidak dapat pulang ke Malaysia untuk bersalin.

“Saya kini sedang sarat hamil (trimester ke-3) dan masih bekerja. Mengambil penerbangan jarak jauh dan cuti kerja bukanlah pilihan terbaik untuk kami dan bayi. Ini adalah keputusan yang terbaik untuk kami sekeluarga dan ini pilihan kami.”

Menurut Dr Amalina, anaknya tetap akan mempunyai darah kacukan Melayu walaupun menetap di United Kingdom dan memegang kewarganegaraan British.

“Percampuran dua budaya akan memberikan mereka kehidupan yang berwarna-warni. Saya akan membesarkan mereka untuk memahami nilai-nilai Malaysia & Islam, serta mempelajari Bahasa Melayu.

“Pada akhirnya, tidak kira di mana mereka tinggal atau passport negara mana yang mereka ada, yang penting mereka adalah insan yang mempunyai nilai moral yang baik di mana boleh menyumbang kepada kemanusiaan,”jelas Dr Amalina.

Dalam pada yang sama, beliau turut berpesan kepada segelintar warga maya yang suka menghiina dan melemparkan fitnah kepada dirinya supaya memahami apa tujuan dia menetap di negara Britain.

“Saya bekerja, menyambung kepakaran dan membuat PhD supaya menjadi pakar terbaik dalam bidang saya. PhD saya ditaja oleh geran NIHR UK dan saya memenangi fellowship daripada Imperial College London atas usaha saya sendiri.

“Specialist training saya dibayar oleh duit cukai rakyat UK setelah bersaing dengan beribu rakyat UK & international graduates untuk mendapat tempat dalam program ini,” jelasnya lagi.

“Saya berusaha bersungguh-sungguh supaya dapat membantu lagi ramai orang dengan kepakaran yang saya ada, InsyAllah. Salahkah saya mahu menuntut ilmu?

“Cukup-cukuplah dengan kata-kata kesat & suka menghukum orang lain. Marilah kita berkata-kata baik & mendoakan kesejahteraan orang lain. Sesungguhnya Allah Maha Mengetahui.”

Untuk rekod, Dr Amalina berkahwin dengan Alexander Charles yang juga seorang pengarah di sebuah syarikat perisian pada 31 Mac 2021 di London Central Mosque.

Pa&Ma doakan semoga segala urusan Dr Amalina dan suami di UK dipermudah dan proses kelahiran anak pertama mereka juga berjalan lancar.


Step By Step Cuci Lantai Kotor Hingga Bersih Berkilau. Guna Dua Bahan Je, Mudah & Menjimatkan!


CEO AirAsia Terharu Impian Seorang Anak Kepada Ibu Bapa. Hadiahkan Tiket Menunaikan Umrah

Siapa sangka pelajar ini yang menjadikan ibu bapa sebagai inspirasi bagi megejar impian dalam hidup telah mengusik jiwa Ketua Pegawai Eksekutif Kumpulan AirAsia Berhad, Tan Sri Tony Fernandes sehingga menghadiahkannya tiket penerbangan kepada keluarga pelajar berkenaan.

Penuntut Diploma Pengajian Islam Dakwah Universiti Sultan Zainal Abidin (UniSZA), Muhammad Rifqi Saipul Nizam, 18, berkongsi impian untuk membawa ibu, Mariam Daud, 44, dan bapanya, Saipul Nizam Jusof, 44 ke Makkah dalam sesi soal jawab di program Executive Talk bersama warga universiti berkenaan petang semalam.

Terdahulu, anak sulung ini merupakan orang pertama yang mengajukan soalan bertanyakan rahsia kejayaan dan sumber inspirasi Ketua Pegawai Eksekutif Kumpulan AirAsia Berhad, Tan Sri Tony Fernandes. Namun tidak menyangka perkongsian ini memberikan rezeki yang tidak akan dilupakan seumur hidupnya.

“Saya tanya apakah inspirasi beliau hingga boleh membuka syarikat penerbangan. Saya turut kongsikan yang inspirasi saya adalah emak dan ayah, setiap hari saya tengok gambar mereka dan memasang hajat untuk bawa mereka berdua ke Mekah.

“Selepas habis sesi itu, Tan Sri panggil saya ke hadapan dan mengumumkan untuk menghadiahkan tiket penerbangan buat saya, emak dan ayah ke Mekah. Beliau mengatakan saya telah beri inspirasi dan membuatkannya gembira,” katanya.
Sumber dan gambar: Utusan Online


“Syukur Ankle Tak Patah. Hanya Sakit Biasa.” Kaki Tunku Azizah Cedera Main Golf, Warganet Titip Doa Cepat Sembuh!

Mengenali Ratu hati Tuanku Agong ini, pasti rakyat cukup familiar dan teruja apabila baginda sering kali berkongsi gambar dan video  tentang aktiviti harian baik yang rasmi mahupun peribadi.

Aktiviti tersebut dikongsikan di laman Instagramnya setiap hari secara terbuka untuk tatapan rakyat jelata.

Dengan kapsyen yang ringkas namun perkongsian tersebut mendapat perhatian ramai. Termasuklah  foto kakinya yang tercedera, dengan kapsyen ringkas.

pagi tadi saya main golf, tak perasan lobang sprinkler dan sy jatuh/terseliuh kaki kiri saya ….. alhamdulillah hanya bengkak .. hari selasa sy akan buat MRI …. terima kasih kerana ramai yg mendoakan …..

” nak sangat jadi golf champion!!! ” … syukur ankle tak patah ….. hanya sakit bisa je !

Perkongsian itu mendapat reaksi rakyat  sehingga ramai yang menitipkan doa dan mengharapkan supaya baginda Tunku Azizah agar diberikan kesembuhan dengan segera.


Ibu Mengidam Sangkaya, Jom Cuba Buat Sendiri Di Rumah. Confirm Senang Jer!

Kata orang waktu tengah mengandung macam-macam perkara dan makanan yang diidamkan. Ada yang mudah dan ada pula yang sukar. Tetapi mahu tidak mahu, kenalah penuhi mak buyung kan. Bimbang nanti kempunan pula.

Jika ada ibu-ibu yang tengah teringin nak makan Sangkaya tapi tidak mahu beli. Sebaliknya mahu rasa hasil air tangan sendiri tak perlu bimbang. Anda boleh cuba sendiri di rumah. Ikut sahaja resipi yang dikongsikan ini.

Resipi Sangkaya Home Made

Bahan-Bahan:

6 helai daun pandan -ambil airnya sahaja

1 biji telur

250ml susu cair

250ml air

150gm gula pasir

2 sudu makan tepung jagung

Secubit garam

Cara Memasak:

1. Kisarkan daun pandan bersama air secukupnya dan tapiskan. Ambil airnya sahaja.

2. Campurkan telur bersama gula. Kacau sebati.

3. Masukkan susu, air daun pandan, tepung jagung dan sedikit garam. Gaulkan hingga sebati.

4. Tuangkan ke dalam periuk dan masak dengan api kecil selama 20 minit. Pastikan adunan sentiasa dikacau.

5. Apabila ia menjadi pekat, tutup apinya dan sejukkan.

6. Ketika menghidang, letakkan sedikit susu cair di atasnya untuk rasa lebih umphh.

7. Roti pula pastikan ia dikukus untuk mendapatkan hasil yang lembut seperti Sangkaya.

Kongsi Tip

# Jangan Kukus Lama
Jangan kukus roti terlalu lama kerana akan membuatka roti terlalu lembik. Cukup hanya 5 hingga 10 minit sahaja dan lihat samada roti yang anda kukus lembut atau tidak.

# Kacau Sentiasa
Pastikan adunan sentiasa dikacau ketika berada di atas api. Ini bagi mendapatkan hasil adunan yang lebih sebati dan enak rasanya.

# Gunakan Api Kecil
Api perlahan membolehkan adunan dimasak dengan lebih baik. Paling penting tidak hangus dan terlalu pekat.

# Tapis Daun Pandan
Daun pandan yang dikisar pula pastikan ditapis sebanyak dua kali. Ini bagi membolehkan kesemua hampasnya tidak tertinggal malah lebih bersih.

# Warna Berlebih
Jangan letak pewarna berlebihan sebab warna hijau yang ‘kuat’ buat rasa pandannya sedikit pahit. Cukup sahaja warna hijau lembut malah rasanya lebih elok.

Foto: Viral Oh Viral


Terima Darjah Kebesaran Melaka, Amy Search Kini Bergelar Datuk. Tahniah!

Vokalis kumpulan Search, Amy atau nama sebenarnya Suhaimi Abdul Rahman menerima pingat Darjah Pangkuan Seri Melaka (DPSM) yang membawa gelaran Datuk. Amy menjadi satu satunya pelaku seni yang menerima pingat tersebut sempena hari jadi Yang di-Pertua Negeri, Tun Mohd Ali Mohd Rustam yang ke-73 hari ini.

Mengucapkan setinggi penghargaan kepada Tun Mohd Ali Rustam, Amy, 64, yang turut menzahirkan ucapan terima kasih kepada Yang di-Pertua Dewan Undangan Negeri Melaka, Dato Sri Rauf Yusoh melahirkan rasa syukur di atas kurniaan yang diterimanya selepas 42 tahun menjadi anak seni.

“Syukur dan terima kasih yang tidak terhingga kepada kerajaan negeri Melaka, Yang di-Pertua Negeri, Tun Ali Rustam dan semua pihak yang terlibat.

“Pemberian pingat yang membawa gelaran Datuk kepada saya ini tidak akan merubah Amy Search yang semua kenali selama ini. Saya tetap Amy Search, penyanyi dan pemain industri muzik yang dikenali” ujar Amy.

Namun kata Amy, penganugerahan pingat Datuk yang dikurniakan kepadanya adalah sebuah tanggungjawab dan pengiktirafan buat seluruh karyawan hiburan

“Dengan dikurniai pingat ini, ia memberi saya lebih tanggungjawab demi menjadi teladan yang lebih baik dan pingat ini sebenarnya juga bukan untuk saya secara individu tetapi adalah mengiktiraf bahawa anak seni atau karyawan hiburan juga memainkan peranan penting dalam sosio ekonomi kita” katanya lagi.

Sangat menyukai seni bina Melaka, Amy menikah dengan Norhasliza Hassan yang dilahirkan di Melaka serta memiliki lima orang anak termasuk aktres dan hos, Nabila Huda.

Amy yang memulakan kariernya sekitar awal tahun 80-an sudah menerima banyak pengiktirafan dalam dunia muzik termasuk mencetus fenomena lewat lagu Isabella bersama kumpulan legenda, Search.


“Susah Nak Jumpa Orang Sikap Macam Ni.” Kisah Lelaki Jujur Jumpa Wang RM5 Ribu, Respect!

Sikap jujur dan amanah sangat penting dalam diri kita. Biarpun tidak kaya atau berharta sikap ini melambangkan sikap peribadi dan akhlak yang mulia.

Oleh itu, sikap ini telah dipupuk dan diamalkan semenjak dari kecil lagi. Begitu juga sikap yang ditunjukkan oleh lelaki ini memulangkan kembali sejumlah wang yang dijumpainya secara tidak sengaja di tepi jalan. Biarpun jumpa itu dianggarkan RM5 ribu, beliau bersikap positi dan jujur memulangkan kembali kepada pemiliknya.

Terbaik sikap lelaki ini. Ikuti kisahnya moga jadi teladan bersama.

“Ya Allah.. Duit sapa yang jatuh ni,banyak ni,satu plastik penuh duit RM100 dengan RM50” Ucapan pertama kali pegang duit dalam plastik!
Dalam HATI, dah mula bercampur baur..ini bukan kali pertama jumpa duit beribu..masa aku dalam tengah buat rumah sendiri dulu pun,pernah ujian macam ni aku dapat,jumpa depan bank.. ALHAMDULILLAH, dapat selesai, lepas jumpa tuannya..
Kali ni,aku jumpa tepi jalan,ngam pulak lepas org abis azan zohor.. aku pulak,baru lepas isi minyak motor,sebab nak masuk ladang belah petangnya..
Masa aku ambik,terus aku letak dalam raga motor,walaupun duit kertas,terasa beratnya..aku yakin,banyak ribu duit dalam plastik ni..bukan sedikit duitnya..
Ujan turun makin lebat,mau atau tak,aku tetap menunggu tepi jalan ni,menanti jika ada orang singgah bertanyakan hal kehilangan duit..
sudah setengah jam menanti,dan aku dah mula sejuk..basah..lagi pun..aku kena masuk jaga ladang dengan lembu petang ni..
apa pun.. aku tetap juga menunggu..
aku tahu,ini ujian Allah beri, ujian hati dan perasaan aku,adakah duit ini aku ambik atau tidak?
sampailah aku lihat,sebuah kereta Avanza warna seakan merah hati, berhenti tak jauh dari tempat aku berhenti..
nampak ada dua org remaja keluar dari situ,dan terus menyusuri tepi jalan,sambil mencari sesuatu,kemudiannya,seorg wanita keluar,juga buat perkara yg sama..sampailah driver kenderaan keluar,dan dia juga mencari cari sesuatu di tepi jalan.
aku hanya perhatikan,sampai dia sampai dekat aku..dia menegur aku dalamnhujannyg masih agak lebat..
“dik,motor rosak ke?tengah hujan duduk tepi jalan lagi, masuk la ke masjid atau shell tu”
“tak,bukan motor rosak, tunggu org datang,,tapi tak tahulah datang atau tak,sebab tak kenal, pakcik cari apa? dari tadi duk cari cari benda je,ada barang hilang ke?”
“haah,ada barang hilang,rasanya,kat sinilah jatuhnya,sebab masa berhenti betulkan viper kereta tadi,mmg dekat sini je,, lepas tu dah gerak pergi hala manjung tadi, dalam perjalanan,baru sedar ada barang hilang dari dalam jaket baju ni”
“apa barang yg hilang tu?”
“ada la,takpelah,sy nak cari dulu kat tepi jalan,kalau ada rezeki,adalah, kalau takde,apa nak kata lagi,bukan rezeki agaknya”
nampak macam dia nak bergerak,aku sapa balik. “duit ke yg hilang tu?”
dia berhenti dan melihat aku. “mana kamu tahu?”
“saya agak je,bila dah semua satu family keluar kereta,mestilah benda berharga,duit ke,tipon ke,barang kemas yg hilang”
“ya..duit hilang, dalam plastik,tak sempat masukkan dalam beg,sebab Ujan,masukkan je dalam plastik tu,tadi ada ke shell,isi minyak,beli makanan, semuanya dalam plastik tu duitnya,masa Ujan lebat, keluar dari kereta,sebab nak betulkan viper sangkut,yg ingat,kat sinilah berhenti tadi”
“banyak ke duitnya pakcik?”
“banyak la juga,sebab nak bayar duit repair kereta sebuah lagi kat bengkel, lepas tu,duit pakai belanja bulan ni lah”
“oh..macam ni,kalau betul duit pakcik hilang,saya nak tahu,berapa jumlah duit paling kecik yg ada,jangan beritahu jumlah duit besar”
masa ni,aku dah lihat duit rm1 dan rm10 ada..
dah tahu jumlahnya berapa,tapi,jumlah duit rm100 dgn rm50 . memang aku tak tahu berapa.. sebabnya,nampak tebal dan banyak..
“kalau seingat sy,lepas isi minyak rm50,beli barang makanan,air, to up tipon,yang saya ingat,sekeping je rm10,lepas tu,yang duit rm1 ada banyak juga,dalam 20keping atau lebih la,jumlah tak pastilah berapa keping rm1 tu,mungkin 25 atau 26 keping,semuanya sy masukkan dalam plastik,lepas tu masuk dalam jaket ni”
“emm..maknanya, duit yg saya jumpa ni,mmg betul la duit pakcik,saya risau juga kalau org mengaku duit dia hilang,tadi,sy baru nak tanya dalam group kampung punya wassap,sebab nampak pakcik keluar dari kereta,sy tak jadi tanya dalam group wassap,
betul duit ni pakcik punya,dalam raga kotor saya ni”
dia datang ke arah aku,lihat dalam raga motor,secara mengejut dia peluk aku.
“alhamdulillah,betul…ini duit pakcik,.masa hilang tadi,dalam hati dah dapat rasakan,mmg tak jumpa dah,sebab takde apa bukti nak kata duit tu pakcik punya”
“takpe,sy faham..masa pakcik tak bagitau hal duit hilang, saya boleh faham apa pakcik fikir..kalau pakcik bagitau duit hilang,pakcik mesti risau juga, kalau sy pulak akan mencari duit area tepi jalan ni,sebab tu pakcik tak bagitau saya hal duit hilang kan”
“ya..yaa..maafkan saya, hati risau, bila bgtau tempat hilang, takut orang lain cari lepas sy tak jumpa duit”
“sy faham pakcik, .kalau sy pun,usahakan cari dulu duit tu, sebelum bagitau lokasi hilang,..
ambillah duit pakcik ni, rezeki pakcik lagi ni, boleh jumpa balik duit hilang,sy pun,tergerak hati nak lalu sini, biasanya,sy lalu jalan atas tu je,kalau nak isi minyak kat shell”

aku pun serahkan beg plastik yg ada duit kepada dia,ntah berapa jumlah yg ada dalam tu, aku pun tak tahu,sebab tak semasa nak kira,cuma duit rm10 dgn rm1 tu yg aku agak,baki dari dia pecahkan duit rm100 dia.
“pakcik,sy nak balik dulu ye,nak siap siap masuk ke kebun sawit,sy kerja jaga ladang dgn lembu org peserta, nanti lambat masuk, bising pulak ada kawan yg tunggu kat dalam tu”
“nanti kejap,kamu ambillah duit ni,buat belanja, kamu dah jumpa duit pakcik”
“takpelah,sy ada duit pakcik,upah kerja saya,bos dah masukkan dalam bank,cukup je makan pakai saya,sy gerak dulu ya”
dalam masa aku nak gerak tu,isteri pakcik ni tahan motor aku, lepas tu,dia suruh juga suami dia bagi duit..
masa ni,banyak sangat dah ayat memujuk suruh ambik..aku mmg takde hati nak ambik..sebabnya,aku takut,bila aku ambik..saham akhirat aku berkurangan akan datang..rasa,macam pertolongan berbayar pulak…
dah didesak banyak kali,aku pun ambik juga,tapi,tak ambik semuanya yg dia bagi,aku ambik beberapa keping je.. sebagai tanda tak menolak pemberian org..
lepas aku ambik, aku terus balik, lepas tu, aku singgah kedai kawan aku,,aku beli ayam golek sekor,bagi makan anak bini aku,balik rumah,aku bagi baki duit org bagi,ada dalam rm130..
pada aku..inilah rezeki aku yg sebenarnya..walaupun aku dah jumpa duit hampir 5k….dan rm150 yg aku ambik..itulah rezeki aturan dari Allah yg sebenarnya..bukan duit satu beg plastik yg aku jumpa..
dalam masa aku pegang duit tu tadi,mainan hati dengan hasutan syaitan mmg kuat.. dalam kepala aku, duk mikir,duit ni,kalau aku ambik..selesai masalah aku nak pasang siling rumah dgn mozek lantai rumah aku..
kalau tak buat rumah..mau aku beli frogman atau rangeman ogapi..atau planning beli motor baru..atau pun,beli barang barang yg aku nak kumpulkan..salah satunya..rc 4×4 yg pernah aku tgok..harga mmg 2,3k juga..
macam2 hasutan fikirannya aku dapat dalam kepala aku..
mujurlah..hati ni,aku dah ajar..jangan ambik hak bukan milik kita..biar miskin macam mana pun,jangan sesekali ambik hak bukan kita punya..
syukur pada Allah..
ujian-ujian yg selama ni hadir..satu persatu aku dapat hadapi dengan tabah..walaupun bukan yg terbaik..tp..aku tetap usaha.. jadi yg sebaik mungkin..sebagai seorgnhamba Allah,yang tak mahu melanggar hukum-hukum yang tak boleh aku buat.
aku up dalam FB..bukan nak bagitau org aku baik..sebab aku tahu, aib aku yg lain, kejahatan yg lain…masih Allah rahsiakan..aku bukan dari golongan baik juga..
cuma..dalam fikiran aku..bila aku buat kat wall FB aku, andai kata aku mati cepat,,tak panjang umur..dan bila sampai satu ketika..tarbiah anak aku, boleh bini aku lakukan melihat status wall FB aku .. dengan apa yg aku buat ni..
boleh jadi..aku jadi seorg bapa yg akan anak kenali aku,sebagai seorang bapa yg baik… bagaimana sikap dan apa perlu buat.. bila jumpa hak orang ..
salah satu sebab..cara begini..mungkin mengajar anak aku memahami erti hidup cari harta yg berkat..
walaupun kita tahu hidup kita miskin tak berharta..apa yg aku harap..buat satu contoh kebaikan..supaya anak dapat ikut mencontohi…harta aku sebenarnya..anak bini ,keluarga,sedara mara, dan kenalan aku.. tentang lainnya..bukanlah harta yg boleh aku buatkan kenangan hidup..

Nukilan: Karya Azman


Banyak Khasiat Garam Yang Ramai Tak Tahu, Ustazah Siti Nor Bahyah Kongsikannya!

Bahan ini sangat penting dalam menyediakan makanan. Sesedap mana sekali pun sesuatu masakan itu pasti ada ‘kurangnya’ bila tidak diletakkan garam.

Tidak kira jenis apa masakan yang ingin dimasak. Sama ada hidangan berlauk, sajian moden, hidangan tradisional, kuih muih dan sebagainya pasti akan menggunakan bahan nan satu ini.

Dengan kata lain, garam antara keperluan wajib ada di ruangan dapur. Pun begitu, ajaibnya tentang garam ini, bukan sahaja kegunaannya dalam masakan semata-mata malah lebih daripada itu.

Ini sebagaimana yang dimaklumkan oleh Datuk Ustazah Siti Nor Bahyah di dalam fbnya. Semoga perkongsian ini memberi manfaat kepada kita semua.

2. Mengurang tahap kemasinan ikan masin. Ikan kering yang terlalu masin boleh dikurangkan kadar kemasinannya dengan merendam dalam air garam juga.

3. Mengubat gout. Gout disebabkan pemakanan makanan laut yang berlebihan. Orang yang tinggal berhampiran pantai boleh menanam badan dalam pasir laut. Bagi mereka yang tinggal di bandar, garam KASAR digoreng dan didemahkan di tempat sakit ketika GARAM masih PANAS.

4. Merawat cirit-birit: Minum air yang di campur sedikit garam.

5. Merawat mabuk perjalanan. Untuk merawat mabuk perjalanan, garam di campur madu dan air lalu di minum sebelum memulakan perjalanan.

6. Garam diguna untuk merawat kegatalan. Air yang di campur garam disapukan pada kulit yang gatal.

7. Menambah IMUNITI badan akibat perubahan hawa/angin. Hal ini berlaku di sesetengah tempat di negeri Arab. Misalnya pelajar Malaysia yg berkunjung ke Arab akan mengalami alahan terhadap hawa/angin tempat baharu. Air garam diminum sebagai ubatnya… ماشآءالله

8. Menghilangkan penat kerana kerja berat. Amalan orang-orang Melayu tradisional yang bertani, bersawah atau bertukang ialah meminum air sejuk yang di campur garam.
Perhatikan air 100 plus atau air isotonic sekarang ini di pasaran kesemuanya bergaram..!
Betulkan?… سُبْحَانَ اللهِ

9. Mengelak SIHIR/gangguan JIN bagi mereka yang bermalam di hutan. Garam adalah sumpahan jin. Garam yg dibaca padanya dengan Al-Fatihah (sekali) dan ayat al-Kursi (ayat 255 surah al-Baqarah – 7 kali) ditabur di sekeliling khemah. لٓاحٓوْلٓ وٓلَا ٓقُوَّةٓ إِلاَّبِاالله

10. Mengelak gangguan syaitan/jin kepada bayi. Ada ketikanya bayi kerap menangis waktu malam. Untuk mengatasi masalah ini, GARAM di campur dengan bawang merah, bawang putih dan lada hitam. Campuran itu diletak dalam gelas/cawan/bekas yang terbuka. Bekas itu diletakkan di bahagian kepala bayi.

11. Mengubat orang yang diganggu jin. Bagi orang dewasa yang dikhianati (disihir), cara mengubatnya ialah dengan meletakkan garam yg dibaca al-Fatihah di perdu lidah. Perdu lidah ialah bahagian bawah lidah yang apabila diangkat akan nampak urat hijau lidah. Dan buat mandian air bercampur garam yg di rukyah (doa).اَللهُ اكبر..!

Semoga bermanafaat.
ْ إنْ شَآءَالله ..آمــــــــــينَُ يَا رَبَّ الْعَالَمِين

Sumber : Ustazah Siti Nor Bahyah Mahamood


“Tutup Telinga. Pejamkan Mata. Bisukan Suara…”-Kaunselor Ni Kongsi Situasi Bila Tinggal Serumah Dengan Mertua!

Meskipun terdapat kebaikan apabila tinggal bersama keluarga mertua, namun ada ketikanya boleh memberi kesan tidak baik pada pasangan suami isteri malah bagi pihak mertua juga. Ini dijelaskan detail oleh Puan Normaliza Mahadi, Kaunselor Keluarga dan Perkahwinan. Semoga perkongsian ini memberi serba sedikit panduan dan bermanfaat untuk semua.

Ini perkongsiannya.

Anak lelaki yang dah kahwin, biarlah mereka hidup dengan isteri dan anak-anaknya di rumah lain. Biarlah dia kendalikan hidupnya sendiri. Biar dia mengendalikan hidup berumahtangga ikut acuan sendiri.

Jika nak anak rumah dekat boleh tapi masih berlainan rumah, dapur dan bilik air. Jangan paksa anak lelaki duduk di rumah dengan keluarganya untuk menjaga banyak perkara.
Anak lelaki ni dan anak perempuan ke, bila dah kahwin biarkan mereka hidup sendiri. Dah besar. Dah baligh. Dah boleh berfikir. Kita nak bantu, bantu aje dari jauh. Tapi jangan keruhkan keadaan. Jangan ugut anak kalau tak nak dengar cakap mak, akan jadi anak derhaka.

Kalau nak jugak anak duduk sekali dengan menantu, boleh. Tutup telinga. Pejamkan mata. Bisukan suara. Kalau tak boleh buat ni, jangan ajak anak menantu duduk sekali! Jangan..
Jangan campur urusan mereka.

Dan anak lelaki kan ke pemimpin. Benda besar seperti rumahtangga ni patutnya boleh uruskan. Tak akan benda macam ni pun tak faham. Isteri perlukan privasi. Isteri perlu kendalikan rumahtangga ikut cara dia. Nanti jika mak masuk campur, lagi susah dan serba salah.

Jaga Hati

Jadi beritahu mak dengan baik, yang isteri dan anak mesti duduk rumah sendiri.
Ada banyak isu anak lelaki yang dah jadi suami tetapi masih lagi tak tahu apa yang perlu dan apa yang mahu. Ajak isteri tinggal rumah mak, sedangkan dah tahu mak dan isteri berkonflik. Mak dan isteri tidak sebulu. Tetapi mereka ok jika berjumpa pada waktu tertentu. Kekalkan keadaan itu.

Anak lelaki kena jaga hati mak. Hati isteri pun penting juga. Tak payah duduk tengah. Tapi gunakan kepimpinan untuk membuat keputusan.

Komitmen Besar

Anak perempuan pun sama. Dah kahwin, tinggalkan rumah. Ikut suami. Kalau dari dulu tahu tak nak ikut suami, tak payah kahwin. Tinggal aje dengan mak. Ini lepas kahwin, bila suami ajak pindah tak nak. Tapi macam saya tulis kat atas, ajak pindah ke rumah sendiri bukan rumah kongsi dengan ibubapa.

Perkahwinan ni adalah satu institusi yang sangat tua. Tapi banyak masalah yang remeh pun masih belum lega.

Nak kahwin ni adalah komitment besar. Sangat besar. Banyak perubahan dan keputusan perlu dilakukan. Bukan setakat akad dan kemudiannya selesai.

Kepada suami dan isteri, matanglah. Perkahwinan ini adalah medan orang lelaki dan perempuan dewasa. Yang perangai macam budak kecik tu hanyalah untuk anak-anak sahaja.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Berurut Guna Minyak Sendiri. Begini Cara Buat, Memang Puas Hati!

Urutan adalah salah satu alternatif untuk melegakan kesakitan dan diamalkan sejak dahulu lagi.

Teknik urutan juga memerlukan penggunaan minyak untuk memberi kesan yang optimum. Dan di sini, dikongsikan cara penyediaan minyak serai wangi untuk manfaat bersama.

CARA BUAT MINYAK SERAI WANGI

Bahan bahannya ialah:

2 cawan Minyak kelapa (Kalau masak sendiri lebih wangi)
1 cawan air
7 batang serai wangi (Ambil sekali dengan akarnya dan daunnya. Bahagian akar tu yang bertombak ketuk bagi pecah)
3 helai daun pandan
3 ulas bawang putih (Ketukkan)
15 biji lada hitam ketukkan bagi pecah.

Cara caranya ialah:

1. Serai wangi dan daun pandan dibersihkan dan potong.
2. Ketukkan bahagian akar serai wangi yang bertombak tu bagi pecah.
3. Ketukkan juga bawang putih dan lada hitam.
4. Campur semua bahan dalam periuk dengan air.
5. Masak dengan api perlahan. Ambil masa dalam 1 jam lebih sehingga air kering.
6. Sejukkan masukkan dalam,
minyak dan boleh simpan dalam botol.

Khasiat Minyak Serai :

> Minyak serai wangi ni boleh buat urut orang bersalin,
> Melegakan sakit otot kiranya kebas atau lenguh.
> Bayi atau kanak-kanak kembung perut pun boleh juga digunakan.
> Bengkak kaki tangan
> Ianya juga bertindak sebagai antiseptik.

Sebenarnya cara saya buat rebus dengan air dulu untuk sebatikan patinya tak semua cara kita masak minyak dijadikan ubat sama. Itu ajaran dari atuk saya yang Saya amalkan


Anak Asyik Bergaduh? Ini Tip Prof Dr Muhaya Cara Pengikat Kasih Sayang Bentuk Keluarga Bahagia

Memang seronok apabila mempunyai anak ramai. Tetapi bila anak-anak sudah mula bergaduh, memukul, tidak mahu berkongsi barang dan mencubit, semuanya jadi tidak indah. Boleh dikatakan tidak ada bonding antara adik-beradik.
Apabila tiadanya bonding dengan adik-beradik mulanya wujud rasa cemburu dan pergaduhan dalam keluarga. Jadi perlu dilakukan sesuatu supaya ada ikatan kasih sayang antara adik beradik.
Bagaikan air yang di cincang tidak akan putus, begitulah hubungan dengan adik beradik. Dalam usaha mendidik anak, pendidikan akidah adalah amat penting iaitu memantapkan keimanan pada jiwa anak-anak. Tip yang dikongsikan oleh Datuk Prof Dr Muhaya antara yang boleh dijadikan panduan supaya kasih sayang terjalin utuh antara adik beradik.

1.Elak pergaduhan
Apabila wujud pergaduhan antara adik beradik, tanya kepada anak, adakah ia bagus atau tidak. Ambil gambar semasa bergaduh atau rekod suara jeritannya. Rekodkan. Manakala rekodkan semasa anak dalam keadaan gembira. Bandingkan dan tanya kepada anak-anak, adakah ia sikap yang baik? Berikan penjelasan yang mudah untuk anak-anak fahami bahawa pergaduhan tidak memberikan sebarang kebaikkan dalam kehidupan.
2.Beri pujian
Jika anak-anak memperlihatkan perilaku yang baik, berikan pujian. “Baiknya anak mama.” Tujuan cara ini supaya ia menjadi budaya iaitu berbuat baik akan diberi pujian. Namun jika sebaliknya jangan jadikan ia isu besar. Anak-anak sengaja buat-buat nakal dan bergaduh kerana inginkan perhatian daripada ibu bapa.
3.Minta maaf
Pergaduhan tidak memberikan sebarang kebaikan dalam kehidupan. Ajar anak untuk mengucap perkataan ‘minta maaf’ tetapi bukan memaksa mereka. Dalam hal ini, ibu bapa harus menjadi contoh seperti,“Mama minta maaf. Tadi mama jerit dan garang!”. Apabila anak melihat ibu bapa berbuat demikian, anak-anak akan mengikutinya. Hakikatnya pada usia bawah enam atau tujuh tahun anak-anak akan menyerap apa yang dilihat dan didengar. Jadikan ia sebagai satu kebiasaan dalam diri anak.
4.Kongsi makanan
Mendidik anak mengenai perkongsian makanan melibatkan perasaan. Ibu bapa akan menjadi contoh bukannya memberi contoh. Apabila ada makanan, ibu bapa akan berkongsi dengan anak. “Rasa happy tak bila mama kongsi makanan dengan abang? Bila abang kongsi dengan adik, mesti adik happy kan”. Fokus tentang emosi iaitu kegembiraan apabila mendapat kebaikan. Pendekatan ini akan mendidik anak tentang kebaikan iaitu jika ada orang berbuat kebaikan, tentu ada orang akan buat baik kepada kita. Fokus kepada kebaikan, jangan marah kepadanya.
5.Bagi pilihan
Pergaduhan ekoran berebut barang permainan adalah perkara biasa. Namun selain marah kita boleh memberitahu kepada anak seperti, “Ok takpe adik nak main dulu, lepas puas main boleh kongsi dengan kakak ye.” Cara ini ibu bapa memberi pilihan kepada anak bukannya menunjukkan perbahanan atau pertelingkahan. Penting setiap ibu bapa menggunakan pendekatan kelembutan semasa membesarkan anak. Begitu juga jika keluar ke pasar raya membeli makanan, misalnya, “ adik nak beli tak untuk kakak atau sepupu.” Cara ini secara tidak langsung memupuk sikap suka memberi dalam dirinya.
6.Aktiviti mengaji
Biarpun waktu mengaji tetap boleh mengikat kasih sayang adik beradik. Waktu mengaji ini dilakukan bersama-sama, ibu bapa boleh sediakan jurnal iaitu berapa banyak helaian yang sudah dibaca atau buat peraduan berkaitan aktiviti mengaji.
7.Sembahyang jemaah
Cara ibadah pula ialah melakukan sembahyang secara berjemaah dan jadikan ia sebagai kebiasaan iaitu apabila azan,katakan kepada anak, Allah memanggil kita, untuk mengucapkan terima kasih kita kena solat. Cara ini mudah untuk anak-anak faham. Kemudian setelah solat berjemaah, peluk antara satu sama lain.
8.Alam sekeliling
Bagi persekitaran pula, lakukan aktiviti harian seperti, “wow cantikknya langit, siapa buat? Allah! Siapa buat adik, Allah!, Siapa buat mata? Allah! Ibu bapa boleh kuatkan akidah anak-anak dengan alam sekeliling.


Ni Lah Resipi Air Kurus Viral, Untuk Azam Tahun Baru Nak Pakai Baju Kebaya!

Rupanya ramai yang mencari resipi  kurus viral yang hanya menggunakan air rebusan dengan menggunakan bahan-bahan yang mudah didapati pada harga yang murah.

Cuma kena konsisten rajin untuk melakukan rebusan kepada bahan-bahan yang perlu dimasakan.

BAHAN UTAMA:

Ni la bahan bahan utama air kurus viral. Kayu manis Ceylon tu patahkan dua tau.

Ni la resepi air kurus viral yang jadi igauan kakak-kakak kat luar sana. Bila restock KMC jek mesti licin disambar orang. Tak sempat Cik Li nak selfie ngan KMC ni.
Camno laa tak jadi rebutan. Yang dulu pakai baju size XL, lepas minum air kurus viral ni terus pakai baju size M. Yang berat 73 kg, lepas raya boleh pulak berat tinggal 63 kg.

Yang penting, air kurus viral ni kita buat sendiri jek. Guna bahan-bahan yang ada kat dapur. Tak de bahan pelik. Jadi tak de la kita risau nak minum kan.
Jom tengok resepi air kurus viral, kalau bahan dah cukup, malam ni boleh rebus. Untung untung minum 3 hari turun sekilo

RESIPI AIR KURUS VIRAL

BAHAN:
5 gelas air
2 batang serai, diketuk
7 biji cengkih
1 batang kayu manis Ceylon
3 hiris halia, diketuk
1 biji lemon
Madu

CARA PENYEDIAAN:

Rebus semua bahan kecuali madu dan lemon selama 15-20 minit. Tutup api, ambik 1 gelas air rebusan. Bila suam, perah satu hirisan lemon dan tambah 1 sudu madu. Minum ketika masih suam 30 minit sebelum makan.
*** Balance air rebusan, boleh disimpan dalam peti sejuk. Bila nak minum, panaskan atas dapur atau dalam microwave. Perah lemon dan tambah madu (ulang jek step macam atas tu).

Air ni bukan tuk kuruskan badan jek, tapi kalau amalkan minum hari-hari, nanti badan kita KURUS, kulit CANTIK, badan WANGI sebab bahan-bahan yang kita guna semua best best.

KHASIAT

Kayu Manis Ceylon Casadiab
– boost metabolisme badan
– kurangkan kolestrol
– kurangkan selera makan
– lambatkan proses masuk dalam perut, jadi tak de la cepat rasa lapar
– lancarkan period dan servis dalaman

Serai
– bantu penghadaman
– buang toksin dalam badan
– kurangkan bau badan
– cantikkan kulit
– kurangkan stress
– cairkan lelemak degil
– anti kanser
– kurangkan kencing manis
– kurangkan jerawat kat muka

Halia
– buang angin dan toksin dalam badan
– pecahkan lemak
– hilangkan bau badan
– lancarkan perjalanan darah, muka berseri kusam

Lemon
– cuci kerak-kerak lama dalam usus
– bakar lemak degil
– ada vitamin C, bagus untuk kulit
– anti kanser
– mengempiskan perut

Cengkih
– boleh mencegah stroke, cegah darah beku
– lancarkan pencernaan
– cantikkan kulit
– wangikan badan

Madu
– melancarkan darah
– tambahkan tenaga
– antioxidant
– mencegah kanser
– pemanis semula jadi
Siapa nak badan KURUS, kulit CANTIK, badan WANGI. Wajib try resepi ni. Memang besttt sangat.

CARA PENYEDIAAN BERGAMBAR: 7 STEP KENA BUAT

1.Rebus dengan 1 liter air.

2.Rebus sampai mendidih selama 15-20 minit. Pastu tutup api.

3.Ambik 1/2 gelas air rebusan.

4.Pastu tambahkan lagi dengan 1/2 cawan air panas. Tapi kalau air rebusan ni baru jek masak, tambah air masak biasa.

5.Pastu perahkan lemon, 1 hiris jek cukup.

6.Last sekali, masukkan 1 sudu besar madu asli. Pastikan guna sudu plastik tau.

7.Kacau rata rata sambil selawat. Pastu niat nak sihat tubuh badan dan kurus. Minum 30 minit sebelum makan.

Baki air rebusan tu korang tuang dalam bekas bertutup. Simpan dalam peti ais. Nanti bila nak minum korang ulang je step kat atas tu.

Selamat mencuba. Moga azam tahun baru 2023 tercapai!


“Baca Al-Quran & Jaga Solat Berjemaah.”  Ustaz Ahmad Dasuki Kongsi Amalan 3 Anak Buah Waktu Kuarantin Undang Sebak!

Wabak Covid-19 yang menular tidak mengenal usia, bangsa dan keturunan.  Dalam satu perkongsian oleh Ustaz Ahamd Dasuki, tiga anak buahnya yang masih kecil kini sedang menjalani kuarantin kerana postif Covid-19.

Apa yang menyentuh hati, si kecil ini baru berumur 2 tahun manakala abangnya 7 dan 9 tahun namun menampakkan kematangan tanpa sedikit pun berasa takut jauh sekali menangis biarpun tiada ibu atau ayah menemani dirinya ketika itu.

Lebih menyentuh hati, pesanan si ibu supaya sentiasa membaca al-Quran dan tidak meninggalkan solat berjemaah menjadi panduan tiga beradik ini.

Allahuakbar. Tiga anak saudara saya yang masih kecil ini dikuarantin setelah disahkan positif. Umar Al-Faruq 9 tahun, Salman Al-Faris 7 tahun dan Luqman Al-Hakim 2 tahun.

Mendengar pesan mama-nya supaya sentiasa membaca Al-Quran dan menjaga solat berjemaah.

Doakan putera kami ini cepat sembuh dan dapat pulang ke pangkuan mama dan baba dengan segera. Amin ya Rabb…

Perkongsian Ustaz Ahmad Dasuki mendapat perhatian ramai. Rata-rata melahirkan rasa sebak dan terharu melihat wajah-wajah si kecil yang terpaksa berpisah dengan keluarga dek Covid-19

Allahuakbar … comelnyaa..sebab tgok terutamanya si kecil luqman …Moga Allah kurniakan syifa buat anak2 soleh ini… Moga dipermudahkan segala urusan dan kembali ke pangkuan keluarga menjelang idulfitri… semoga senantiasa berada dlm peliharaan Allah SWT…In SyaaAllah..Aamiin

allahuakbar, ya Allah ya Hafiz jagalah anak anak ini. Kesiannya terutama yg dua tahun tu. Hebat didikan orang tuanya. Moga dipermudahkan urusan mereka sekeluarga

Allahuakbar, moga Allah kurniakan kesembuhan buat anak2 syurga ini….. Sesungguhnya Allah berkuasa atas segalanya…. Moga kedua ibu bapa mereka dikurniakan hati yg kuat dan tabah utk menghadapi ujian ini…. Saya doakan agar kesakitan mereka cepat berakhir dan mereka dpt kembali ke pangkuan keluarga semula, Insyaa Allah, Aamiin Ya Rabbal Alamin

Allahu..kalau sayalah ibu mereka memang tak lalu makan tak lena tidur duk teringat anak-anak.Tambah-tambah lagi time dah dekat nak raya macamni.Di samping kita doakan anak-anak soleh ni cepat sembuh,kita doakan juga semoga ibu ayahnya diberi kekuatan..aamiin

Allahuakbar, semoga cepat sembuh dan dipermudahkan segala urusan. Dididik oleh ibu yang hebat. Pasti menjadi anak anak yang hebat bila besar nanti… Insyaallah

Allahuakbar berdikari nyer Adik .. Alquran peneman awak .. Malu acik tapi sungguh jadi inspirasi… Ya Allah contoh terbaik  yg Kau berikan utk Kami muhasabah Dan perbaiki Diri Dan keluarga ..

Allahu akbar.. Sebak hati melihat wajah anak2 kecil ini.. Semoga ada ganjaran buat mereka yg redha dgn ujian Allah S.W.T.Semoga semua cpt sembuh… Aamiin Yaa Rabb


“Tempat Isteri Di sisi Suami.” Bercuti Panjang Bawa Anak Jumpa Suami, Luahan Dayah Bakar Buat Warganet Sebak!

Bukan mudah untuk seseorang wanita bergelar isteri yang sanggup berkorban, melepaskan suami yang disayangi demi berkhidmat untuk negara.

Itulah pengorbanan seorang isteri anggota beruniform terpaksa berjauhan dengan suami tersayang yang terpaksa bertugas di kejauhan.

Itulah yang dihadapi oleh pengacara, Dayah Bakar apabila suaminya ditugaskan ke Australia. Selama lebih kurang setahun pasangan ini terpaksa berjauhan. Sehinggakan waktu melahirkan bayi sulung mereka, suami Dayah iaitu Muhammad Hanif Hamidi tiada di sisi.

Malah, dia hanya mampu melihat anak mereka membesar menerusi panggilan video sahaja. Kapten Hanif kini bertugas di Australia sejak Januari yang lalu.

Terbaru, Dayah berkongsi dengan pengikut di laman instagramnya yang dia bakal bercuti untuk bertemu dengan suaminya.

Siaran terakhir Dayah di Borak Kopitiam 2020 💙😢

Semenjak Dayah mula mengacara, Dayah tak pernah ada satu cuti yang panjang . I love what I’m doing and I just don’t know how to stop. I give all my heart for the audience each and everytime I’m on screen .

Sekarang , izinkan Dayah dan Achbar Muhammad Fahri, untuk berehat sebentar untuk disatukan kembali bersama suami. In sha Allah, I’ll come back stronger.
Thank you for all the love , warm wishes dan doa yang baik-baik untuk Dayah dan keluarga . Dayah terima message tak henti-henti , masha Allah . I feel loved and appreciated alhamdulillah ❤

Don’t worry. I’m still here ! I’ll be working ONLINE ! 😊
Always stay connected ok ?

Perkongsian Dayah tersebut membuatkan ramai sebak dan mendoakan pasangan ini bakal bersatu kembali.

Hebatnya seorang wanita


Bahagia Hidup Dengan Pasangan, Jangan Buang Keluarga. Deep Perkongsian Ni!

Membina keluarga bahagia bersama pasangan tentunya menjadi impian dan harapan setiap insan yang berkahwin.

Memahami asam garam, pengharapan  dan ujian berumah tangga, fahami juga nukilan daripada Puan Insyirah Soleha ini.

Orang perempuan, selepas berkahwin ketaatan pada suami tiada kompromi dalam hal yang tidak bertentangan dengan syariat. Kalau suami suruh buka tudung, berpakaian ketat, maki ibu ayah, semua tu dah langgar syarak maka isteri tak perlu turuti kehendak suami.

Ada suami, bila beri kemewahan pada isteri dia anggap isteri hak mutlak dirinya sahaja. Isteri nak jumpa keluarga, tak boleh. Isteri nak balik ziarah ibu ayah pun tak boleh. Adik beradik isteri nak datang ziarah pun tak boleh. Isteri yang sami’na wa ato’na sentiasa letak suami nombor satu dalam hidup, sebab dia nampak suaminya satu-satunya jalan ke syurga sampai goyang silaturrahim dengan keluarga.

Mak ayah menangis sedih dengan sikap anak perempuan, adik-adik kecil hati dengan perangai kakak, abang-abang rindu nak jenguk adik tapi dah adik perempuan tak boleh berjumpa sesiapa hanya kehidupannya untuk suami dan anak-anak.

Satu hari, suami beritahu nak berpisah sebab dah ada orang lain yang lebih dekat di hati. Siapa yang sudi nak beri tangan dan bahu kalau bukan ibu ayah tua yang tetap sayangkan anaknya? Siapa lagi yang diharapkan untuk ‘kutip’ semula bawa pulang ke rumah kalau bukan abang-abang yang selama ni rindu nak jenguk adik perempuan? Siapa lagi yang nak hiburkan kalau bukan adik-adik?

Begitulah ujian.

Bila bahagia, jangan buang keluarga. Ibu ayah beriman tak ada yang nak tengok anak susah dan kecewa dengan pasangan. Ibu ayah bertakwa redha sahaja anak perempuan tak balik-balik rumah sebab dia tahu seorang isteri adalah di sisi suami.

Bukanlah sampai kena pinggirkan suami untuk jaga hati ibu ayah sampai hak suami pun ditindas. Jagalah silaturrahim dengan ibu ayah dan adik-beradik.

Masa saya nak kahwin 10 tahun lalu, semua orang hairan ibu ayah saya tak menangis sedih pun. Mereka ceria dan senyum, bapa saya siap buat lawak nak bagi hilang gemuruh suami sebelum akad nikah sampai semua orang ketawa sama.

Simple saja pesanan ibu ayah,

“Perkahwinan ni bukannya kehilangan anak, tapi dapat lagi seorang anak. Tak ada apa nak disedihkan.”

Mungkin orang akan kata, tak semua ibu ayah fikir begitu. Ya, rezeki saya ibu ayah fikir begitu. Kita yang jadi anak dan menantu pun kena juga beradab dan hormat keluarga baru sama seperti keluarga kita juga. Adik beradik suami, dihormati sama seperti adik beradik sendiri.

Jaga silaturrahim.

Berpuasa, sedekah kepada orang lain, bayar zakat, rajin solat sunat dan tahajud sebanyak mana pun kalau mulut suka menyakitkan hati, neraka juga tempatnya sebab hablum minaLLAH wa hablum minannas.

Hubungan dengan Allah kena A++
Hubungan sesama manusia juga kena A++

Kita hidup bermasyarakat dan berkeluarga. Kalau yang keluar dari mulut lebih baik dari diam, maka bercakaplah. Kalau apa yang keluar dari mulut pasti menyakitkan hati orang, pilihlah untuk diam.

Kadang, Allah memberi peluang untuk kembali dalam dakapan keluarga dengan cara yang paling sakit, untuk muhasabah dan baiki keadaan sebelum ini.

Ujian

Ia akan jadi manis, bila kembali pada Tuhan.

Sentiasa ada hikmah dalam setiap musibah.
Sentiasa ada solusi dalam setiap situasi.

Kawan,
Letaklah Allah nombor 1.
Rasulullah di tangga kedua.
Pasangan jadi yang ketiga tanpa perlu pinggirkan ibubapa.


Kes Jatuh Akibat Kerusi Ditarik Di Set, Ibu Puteri Rafasya – “Jangankan Berjalan, Berdiri Pun Puteri Tidak Boleh”

Sebelum ini tular keadaan Pelakon kanak-kanak, Puteri Rafasya yang sebelum ini mengalami kemalangan di lokasi penggambaran kini dikhabarkan tidak mampu berjalan mahupun berdiri.

Memetik laporan Harian Metro, keadaan terkini kanak-kanak perempuan berusia 12 tahun ini bertambah parah sehingga terpaksa menerima rawatan di wad pediatrik Hospital Tunku Azizah (HTA), akibat mengalami masalah saraf.

Bukan itu sahaja, Puteri sebelum ini juga pernah dikejarkan ke zon kuning Hospital Kuala Lumpur (HKL) selepas mengalami kebas kaki dan air kencing yang keluar secara tidak sedar pada jam 3 pagi

“Sekarang, Puteri ada masalah dengan pundi kencing dan kakinya kebas. Bila kaki kebas memang situasi agak merisaukan sebenarnya. Puteri perlu dikejarkan ke zon kuning pada awalnya.

“Ia juga berkait rapat dengan saraf. Selepas pemeriksaan, Puteri akhirnya perlu ditahan di wad pediatrik HTA sehingga keadaannya beransur pulih. Keadaan Puteri agak teruk juga sebab masih perlu memakai lampin pakai buang” katanya.

Sementara itu, menurut ibu Puteri, Fatin Aliza Salmi, 33, perkara ini menambah kesulitan buat mereka apabila pihak terlibat bersikap lepas tangan mengenai kemalangan itu.

“Kalau diikutkan laporan perubatan, Puteri dianggarkan sudah boleh berjalan ketika ini. Tapi, jangankan berjalan, berdiri pun Puteri tidak boleh.

“Jadi, bila keadaan dilihat semakin memburuk, saya rasa sangat tertekan dan kecewa. Sehingga hari ini, kami masih tidak menerima sebarang bantuan atau kata putus daripada pihak terbabit. Saya tertanya-tanya adakah mereka perlu lepas tangan seperti ini

“Ia menyebabkan tulang pinggulnya retak berikutan badan Puteri menghempap kaki besi tripod. Kesannya amat besar apabila Puteri terpaksa menanggung derita tidak mampu duduk dan berjalan tanpa bantuan keluarga akibat tulang pinggul retak.” jelasnya.

Tambah Fatin, Persatuan Seniman Malaysia ada menghubunginya bagi bertemu pihak produksi dan keluarga pelaku untuk membincangkan hal terbabit.

Walau bagaimanapun, Dia sedang melihat perkembangan lanjut dan bercadang untuk melancarkan tabung bantuan bagi memudahkan urusan perubatan anaknya sekiranya masih tiada tindakan seterusnya.

Terdahulu, nama Puteri tiba-tiba menjadi sebutan selepas mengalami kemalangan di lokasi penggambaran drama Jaga Aku Selamanya di Beranang, Selangor, hujung bulan lalu.

Kemalangan berpunca apabila kerusi ditarik akibat perbuatan seorang kanak-kanak yang tidak sepatutnya berada di lokasi penggambaran dengan niat untuk bergurau. Ia menyebabkan tulang pinggulnya retak berikutan badan Puteri menghempap kaki besi tripod.


Buat Jus ‘Potong’ Kolesterol Semudah Cara Wanita Ini. Hanya Guna Nenas & Sawi Saja. Wow Kena Cuba Ni!

Pengambilan makanan yang tinggi kolesterol seperti lemak, minyak dan sebagainya antara yang patut dielakkan jika tidak mahu terdedah dengan pelbagai penyakit.

Tetapi dalam menu makanan seharian kita, kebanyakannya mengandungi lemak memandangkan kita suka makanan yang bertumis dan bersantan.

Bagi ibu-ibu di rumah, mungkin boleh mengelak dari menghidangkan makanan yang banyak mengandungi kolestrol.

Disini Kak Noor nak kongsi ilmu yang Kak Noor sendiri belajar dari seorang doktor, iaitu tip untuk menurunkan kolestrol dengan cepat dan berkesan tanpa mengambil ubat.

Bahan-bahan:
Buah nenas
Sayur sawi

1. Kisar halus dua bahan ini sampai jadi jus.

2. Minum sekali sehari.

3. Amalkan minum jus ini setiap hari.

Insyaallah dengan izinNya, kolesterol akan dapat diturunkan dengan cepat. Insyallah.

Turunkan Kolesterol Tinggi?

#Sayuran Hijau
Selain sawi dan nenas yang dikongsikan wanita ini, sayuran berdaun hijau antara yang disarankan untuk menurunkan kadar kolesterol yang tinggi dalam tubuh. Sayuran berdaun hijau memiliki kandungan antioksidan yang tinggi. Bayam, kacang buncis, kacang panjang dan banyak lagi jenis sayuran hijau antara yang disarankan.

#Kekacang
Walnut, badam dan segala jenis kekacang dapat mengawal kolesterol daripada terus berkumpul di dalam badan. Serat yang tinggi membantu menyingkirkan kolesterol ini.

#Oat
Begitu juga dengan oat. Oat merupakan makanan yang dapat menyerap dan sekaligus menyingkirkan lemak dan kolesterol yang terkumpul di dalam badan. Amalkan oat ini setiap hari.


“Berkah & Hadiah Dari Allah.” J Eshan Nufail, Nama Pilihan Baby ‘Ajaib’, Permata Hati Jahidah

Setelah seminggu dilahirkan, ahli keluarga sepakat memilih nama J Eshan Nufail untuk bayi kepada Jahidah Nordin. Nama  yang membawa maksud Pemberian Dari Allah SWT  Itu sememangnya sesuai dengan apa yang dilaluinya.

J Eshan Nufail yang dipanggil  ‘Baby J’ itu kini berada di bawah jagaan adik Jahidah iaitu Fauziah Nordin, 40, yang tinggal di Bandar Sri Sendayan, Seremban, Negeri Sembilan.

Menurut Fauziah, nama tersebut dipilih sendiri olehnya membawa maksud dalam berkah dan hadiah daripada Allah manakala J itu merujuk kepada nama ibunya Jahidah.

“Alhamdulillah kini ‘Baby J’ berada di rumah dan bacaan penyakit kuning atau jaundis neonatal yang dialaminya sudah menurun. Tetapi masih kena pantau (bacaan kuning).” ujarnya.

Baby sihat dan normal

Dalam masa yang sama, mereka sekeluarga memanjatkan kesyukuran kerana Baby J membesar dengan baik, memandangkan  ketika dalam kandungan doktor memaklumkan kakinya agak kecil.“Tetapi sekali keluar bayi sihat dan normal, sekarang siap boleh angkat kepala dan badan walaupun baru masuk seminggu,” katanya.

Jahidah selamat melahirkan bayi tersebut secara pembedahan kecemasan kira-kira pukul 9 malam, 30 November lalu.

Fauziah yang sering berkongsi perkembangan terbaharu ‘Baby J’ menerusi media sosial Facebook dan Tiktok turut memberitahu, ada dalam kalangan netizen memaklumkan telinga bayi itu mempunyai perkataan seakan kalimah Allah.“Pada mulanya saya juga tidak perasan, mungkin ini tanda kebesaran Allah, semua orang sayangkan ‘Baby J’ dan kakak Jahidah,” katanya.

Bantuan ringankan beban

Menurut Fauziah lagi, rezeki si kecil juga tidak putus-putus. Setiap hari ada sahaja individu yang prihatin dan mahu sama-sama membantu meringankan beban dia sekeluarga menjaga Jahidah serta permata hatinya itu.

“Bantuan ini sangat bermakna dalam menguruskan kakak Jahidah dan bayi kecil ini, selain semangat semua orang membuatkan saya dan keluarga terus kuat,” ucapnya syukur.

Jahidah kini berada dalam keadaan stabil tetapi masih di bawah pemantauan doktor di Wad Obstetrik dan Ginekologi, Hospital Tuanku Ja’afar (HTJ).

Bagi yang ingin menghulurkan sumbangan ikhlas,  boleh berbuat demikian menerusi akaun bank CIMB 7617797037 (Fauziah Nordin).Untuk rekod,  pada 4 Mei lalu, Jahidah yang menetap di Johor Bahru koma disebabkan kecederaan parah pada kepala dengan tengkorak terpaksa dibuang akibat pendarahan selain rahang, tulang belakang serta rusuk retak dipukul suaminya yang berusia 38 tahun.

Sebelum ini pada 17 Jun lalu, suami mangsa, Rosmaini Abd. Raof mengaku tidak bersalah di Mahkamah Sesyen Johor Bahru, Johor atas pertuduhan memukul isterinya yang hamil sehingga koma dalam kejadian pada 4 Mei lalu.

Sumber: utusan online


Petua Jimatkan Minyak Tak Perlu Tukar Baru, Tukang Masak Ini Hanya Guna Bancuhan Tepung Jagung Je. Memang Menjadi!

Masalah minyak menjadi hitam dengan cepat apabila mengoreng ikan dengan bahan kisar. Biasanya masalah ini berlaku apabila memasak lauk ikan cencaru sumbat.

Apabila menggunakan minyak banyak kali pastinya hasil gorengkan ikan tak kelihatan cantik.

Namun sebagaimana perkongsian puan Ariza Kak Chik yang menggunakan air bancuhan tepung jagung untuk mengurang minyak menjadi terlalu hitam. Katanya petua ini di didapati daripada TikTok yang menggunakan nama Richard Is Cooking.

Ikuti petua yang telah dicuba oleh wanita ini. Memang menjadi!

Pernah jadi masalah mcm ni tak bila goreng ikan cencaru sumbat? Kadang2 untuk goreng ikan seterusnya kita terpaksa tukar minyak baru.
Petua untuk jimatkan minyak dan tak payah tukar baru ialah dgn guna 3-4 sudu besar tepung jagung yg ditambah dgn air.
Kemudian tuang air tepung jagung dalam minyak yg hitam tadi.Nanti minyak akan jernih semula dan dpt grg ikan yg seterusnya.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Jangan Berkira Hal Kesihatan Anak, Jika Nak Elak Jadi Serius. Perkongsian Bapa Ini Moga Jadi Iktibar

Jangan berkira hal kesihatan anak, jika serius menyesal tak sudah. Sebagai ibu bapa, apabila anak menunjukkan tanda-tanda seperti tidak sihat seperti batuk, demam atau selsema, jangan anggap ia sebagai perkara remah. Situasi jika dibiarkan ia menjadi pencetus kepada penyakit yang lebih serius.

Kalau anak sakit terus pergi klinik, janganlah tunggu dah serius baru nak kelam kabut cari doktor.

Tolong pandang serius sebelum sakit anak tu jadi betul-betul serius.

Sila ambil iktibar dari cerita ni.

Aish rizqi ni dah demam 7 hari lepas lagi. Oleh sebab “rasa” ni demam biasa jadi anggap tak serius la. Balik rumah tampal cool fever dan bagi ubat demam.

Kesilapan pertama bila samakan anak kecil dengan kita !

Ya bila demam makan panadol boleh baik. Anak pun demam bagi makan ubat pun boleh baik.

Tapi antibodi anak kecil ni tak sematang kita yang dewasa. Baru 8 bulan memang lemah sangat antibodi dia. Tak boleh nak lawan virus sendiri. Demam memang baik tapi virus dalam badan dia masih lagi bermaharajalela.

Kesannya, walaupun demam dah baik tapi selera makan masih tiada. Semakin kurang selera adalah. Susu selalu sehari 2 – 4 botol tapi sekarang 1 botol pun susah nak habis.

Kesilapan kedua bila tak pandang serius walau dah nampak ada yang tak kena dengan anak !

Akhirnya 3 hari yang lepas tiba-tiba aish rizqi demam balik. Kali ni bertambah teruk, ada batuk dengan selesema. Hingus yang keluar pun bukan biasa-biasa tapi warna hijau pekat likat.

HINGUS HIJAU PEKAT MACAM NI MAKSUDNYA VIRUS !!

Masa ni la baru kelam kabut pergi cari klinik. Esoknya pergi klinik kanak-kanak, doktor periksa dan bagi ubat antibiotik, demam, batuk dan selesema.

Kesilapan ketiga terlalu lambat bertindak !

Hari ke 2 lepas pergi klinik keadaan aish bertambah serius. Walaupun hingus dah cair dan warna putih tapi pernafasan dia pula berbunyi. Masa ni dah serik, tak nak tunggu lagi terus pergi semula ke klinik, doktor periksa dan suspek asma.

Tak boleh tunggu lagi. Esoknya juga pergi hospital jumpa doktor pakar kanak-kanak, Dr. Lee di hospital pantai.

Doktor periksa paru-paru aish, dan dengar nafas dia tercungap-cungap. Cakap doktor sakit aish ni serius. Terus kena tahan wad. Lepas selesai urus wad doktor suruh terus buat x-ray sebab nak tahu apa masalah sebenar.

Allahu.. lepas laporan x-ray keluar baru dapat tahu sebenarnya paru-paru aish dah kena jangkitan kuman.

Astagfirullah al azim..

Mengucap panjang saya bila dapat tahu keadaan aish jadi serius sebegini rupa. Kena duduk wad 3-5 hari kalau begini. Kesian campur menyesal.

Menyesal pun tak guna. Nasi dah jadi bubur. Lepas ni jangan berkira lagi kalau anak tunjuk simptom nak sakit. Demam atau sakit yang kecil-kecil pun segeralah dapatkan rawatan.

Masa, duit dan tenaga nombor 2. Yang penting kena bertindak. Buatlah macam mana pun asalkan kita tak menyesal tak buat apa-apa.

p/s : Mohon doakan aish rizqi di beri kesembuhan.